Ministarstvo nije formiralo radnu grupu za Medijsku strategiju\nTakodje, ministarstvo nije formiralo ni radnu grupu za evaluaciju sprovodjenja važeće Medijske strategije i seta medijskih zakona proisteklih iz nje, naveo je NDNV u saopštenju.\nTo novinarsko udruženje je izrazilo zabrinutost jer su ozbiljno prekoračeni rokovi za temeljnu analizu efekata Medijske strategije koja važi za period od 2011. do 2016. godine, kao i za izradu nove strategije koja treba da važi od 2016. do 2021. godine.\nNDNV je podsetio da je reč o rokovima koji su predvidjeni Akcionim planom za pregovaračko Poglavlje, prema kojem je Srbija preuzela obavezu da do trećeg kvartala ove godine sprovede temeljnu analizu efekata postojeće Medijske strategije s ciljem identifikacije osnovnih prepreka za njeno sprovodjenje, utvrdjivanja strateških ciljeva nove strategije i izrade preporuka za prevazilaženje utvrdjenih prepreka.\nU Akcionom planu se navodi da je država Srbija takodje trebalo da ima izradjenu novu Medijsku strategiju (2016-2021) do četvrtog kvartala ove godine, s ciljem daljeg jačanja transparentnosti vlasništva nad medijima, praćenja efekata privatizacije medija, sprečavanja kontrole medija, osnaživanja medijskog pluralizma, medijske pismenosti i samoregulacije.\nDodaje se da je Ministarstvo u odgovoru na dopis NDNV-a navelo da će u najkraćem roku početi rad “na izradi nove Strategije razvoja sistema javnog informisanja u Republici Srbiji”.\nNDNV je zatražio da procesi evaluacije efekata postojeće Medijske strategije i izrade nove budu “inkluzivni i otvoreni” i da u njima moraju da učestvuju medijska i novinarska udruženja, kao i relevantna udruženja gradjana i zainteresovane institucije, regulatorna i samoregulatorna tela.


Vašington planira u februaru zajednički samit sa Poljskom o Bliskom istoku, sa posebnim naglaskom na Iran, saopštio je danas američki Stejt department.\nOvaj skup biće održan u Varšavi 13. i 14. februara, navodi isti izvor.\nAmerički državni sekretar Majkl Pompeo rekao je za televizijsku stanicu "Foks njuz" da će težište sastanka biti na "stabilnosti na Bliskom istoku, te slobodi, miru i bezbednosti u tom regionu".\nOn je dodao da će poseban naglasak biti na "sprečavanju destabilizacijskog uticaja Irana".\nPompeo je rekao da će sastanak okupiti predstavnike više desetina zemalja iz celog sveta.\nGrađani Poljske odaju počast ubijenom gradonačelniku\nSAD kritikivale su Mjanmar nakon što je vrhovni sud te azijske zemlje potvrdio zatvorske presude dvojici novinara agencije Rojters, i izrazile su duboku zabrinutost u vezi slobode izražavanja.


dnaSRPS EN 54-22:2015/A1:2017\nOvaj standard je identičan sa: EN 54-22:2015/FprA1 CEN/TC 72\nSistemi za detekciju požara i požarni alarmni sistemi — Deo 22: Linijski detektori toplote koji mogu da se resetuju\nOvaj dokument predstavlja izmenu standarda SRPS EN 54-22:2015. Standard se primenjuje na linijske detektore toplote koji mogu da se resetuju i sastoje se od osetljivog elementa sa optičkim vlaknom, pneumatske cevi ili električnog senzora povezanog kablom sa senzornom jedinicom. Ovaj standard se primenjuje na sisteme za detekciju požara i požarne alarmne sisteme instalirane u zgradama, oko zgrada ili na mestima na kojima se vrše građevinski radovi. Ovim standardom se utvrđuju zahtevi i kriterijumi za performanse, odgovarajuće metode ispitivanja i vrednovanje usaglašenosti proizvoda u skladu sa zahtevima standarda. Detektori sa specijalnim karakteristikama nisu obuhvaćeni ovim standardom, kao ni linijski detektori koji ne mogu da se resetuju niti digitalni sistemi.


Priprema se manifestacija „Noć pijaca“ – JKP Subotičke pijace\nPriprema se manifestacija „Noć pijaca“\nJavno komunalno preduzeće „Subotičke pijace“ u saradnji sa Akcionarskim društvom „Tržnica“, Кlasterom kreativnih industrija Vojvodne i uz podršku lokalne samouprave, radi na predlogu programa manifestacije „Noć pijaca“ koja ima za cilj promociju pijaca i ponude na njima. U izradu projekta će biti uključeno još nekoliko institucija, organizacija i udruženja, kako bi sadržaj ovih događaja bio što atraktivniji za posetioce.\nTokom 2020. godine se planira organizacija četiri manifestacije, koje treba da se održe na Mlečnoj pijaci i pijaci „Zelenac“ u naselju „Prozivka“ (JKP „Subotičke pijace“), odnosno na Robnoj pijaci „Mali Bajmok“ i zelenoj pijaci na Paliću (AD „Tržnica“). O terminima se još razgovara, a u planu je da se manifestacija „Noć pijaca“ organizuje petkom ili subotom u intervalu od 17 do 24 časa, te da se, uz različite vrste artikala sa subotičkih pijaca, posetocima ponudi i zanimljiv zabavni program, prvenstveno koncerti, izložbe, prezentacije i slično.\n„Subotičke pijace“ su u saradnji sa AD „Tržnica“ i Gradom Subotica 2017. i 2018. godine uspešno organizovale dve manifestacije „Noć subotičkih pijaca“ u okviru programa obeležavanja Dana grada. Na obe manifestacije su učestvovali prodavci sa zelenih pijaca kojima upravlja JKP „Subotičke pijace“, a 2018. godine nekima od njih su dodeljena i priznanja za uspešno snabdevanje građana Subotice svežim životnim namirnicama.\nNovi komcept manifestaciu „Noć pijaca“ seli tamo gde i pripada – na pijace! Mesčni list „Informator“ će redovno informisati korisnike usluga JKP „Subotičke pijace“ o razvoju ove ideje.


Održan sastanak sa koordinatoricama za ženski aktivizam na nivou muftijstava\nPublished in Decembar 29, 2016\nU utorak, 27. decembra 2016. godine stručna saradnica za brak, porodicu i ženski aktivizam u Upravi za vjerske poslove dr. Safija Malkić organizirala je radno-konsultativni sastanak sa koordinatoricama za ženski aktivizam na nivou muftijstava.\nCilj sastanka bio je analiza i sumiranje aktivnosti u prethodnom periodu te razmatranje plana i programa za 2017. godinu. Dr. Malkić koordinatoricama je prezentirala plan aktivnosti Odjela za brak i porodicu sa fokusom na pitanjima braka i porodice koji je usvojen na Rijasetu IZ BiH i usvojen na posljednjoj sjednici Sabora IZ BiH.\nU svojim osvrtima na prethodni period i planiranim aktivnostima koordinatorice su izrazile saglasnost za realizaciju naznačenih planova i kroz diskusiju naglasile potrebu za definiranjem statusne pozicije koordinatorica na nivou muftijstava i medžlisa. Dr. Malkić je izrazila spremnost za koordiniranjem aktivnosti na unaprjeđenju angažmana koordinatorica u muftijstvima i medžlisima.


Značajan doprinos sveobuhvatnom ekonomskom i privrednom razvoju Republike Srbije, doneće ulaganje u energetski sektor i modernizaciju energetske infrastrukture. Prateći privredna dešavanja, Beogradski sajam i ove godine u periodu od 12 - 14. oktobra organizuje 12. Međunarodni sajam električne energije, uglja, gasa i nafte, obnovljivih izvora energije i energetske efikasnosti, rudarstvo „ENERGETIKA 2016“.\nOblast energetike donosi nam ozbiljan investicioni ciklus, i zainteresovane investitora iz EU, SAD-a, Rusije i Kine, koji su spremni da ulažu u energetski sistem Republike Srbije. Kako najavljuju iz nadležnog Ministarstva rudarstva i energetike, uskoro počinje izgradnja novog bloka termoelektrane Kostolac, koja uz kinesku pomoć predstavlja kapitalnu investiciju. Ovaj projekat je izuzetno važan i suštinski će uticati na celokupan energetski sistem Srbije, jer podaci pokazuju da će posle 2020. godine doći do povećanja potrošnje električne energije. Pored ovog izuzetnog projekta, postoje i planovi za ulaganje u termoelektranu i rudnik Štavalj, kao i mogućnost velikog ulaganja u obnovljive izvore energije, zahvaljujući podsticajima države, kako bismo do 2020. godine dostigli cilj od 27% proizvodnje struje koristeći obnovljive izvore energije. Trenutno, od obnovljivih izvora energije naša zemlja najviše koristi drvnu biomasu i vodotokove , što čini samo trećinu potencijala obnovljivih izvora energije, a naročito je neiskorišćen potencijal vetra i sunca.\nNovi zakon o energetici koji je nedavno usvojen od 1. januara 2015. godine u potpunosti primenjuje sve mere iz Trećeg energetskog paketa EU za oblasti gasnog, elektroenergetskog sektora i obnovljivih izvora energije, čime Republika Srbija postaje prva zemlja u regionu koja je primenila sve te odredbe, i u oblasti energetike najviše iskoračila u usklađivanju sa evropskim integracijama.\nTakođe, Zakon će obezbediti sigurno i kvalitetno snadbevanje potrošača energentima, poboljšanje investicionog ambijenta, efikasan rad tržišta gasa i struje, učešće stranih lica na tržištu električne energije, kao i primenu evropskih propisa u ovoj oblasti.


Stojanović: Izdaja dela srpskih poslanika na Kosovu\nZamenik premijera Kosova Branimir Stojanović je izjavio povodom povratka u Skupštinu Kosova dela poslanika Srpske liste da su “tvrdnje o izdaji Pokreta socijalista i nastavka politike Samostalne liberalne stranketačne”.\nU saopštenju koje je dostavljeno medijima navodi se da su “zarad malo vlasti i iluzija o političkoj bitnosti spremni da se odreknete svega što je važno našem narodu i pljunete u lice svim našim ljudima koji su sprečeni da se vrate u Mušutište, svim obespravljenim ljudima koji neće moći da ostvare svoja imovinska prava zbog zakona o verifikaciji imovine, svim radnicima Trepče, svima nama koji žimo na Kosovu i želimo da formiramo Zajednicu srpskih opština. Srpskoj pravoslavnoj crkvi koja ne može ni da uđe u svoje hramove. Ali to vas ne interesuje, interesuje vas malo vlasti jer ste bili i ostali mali“, navodi Stojanović.\n“Potrudićemo se da vas svedemo na meru vlasti koju zaslužujete, tačnije da vas razvlastimo, jer ste se pokazali nedostojnim da predstavljate srpski narod“, zaključuje Stojanović.


Referendum u RS nije usmeren na podrivanje Dejtona\nBeta\t 27. septembra 2016. 17:25\nMoskva je protiv veštačke politizacije referenduma o Danu Republike Srpske (RS) i uverena je da taj korak ni u kojoj meri nije usmeren na podrivanje teritorijalnog integriteta Bosne i Hercegovine (BiH), rečeno je danas agenciji Beta u ruskom Ministarstvu spoljnih poslova.\n“Istupamo protiv veštačke politizacije tog pitanja. Gledamo na izražavanje volje gradjana u Republici Srpskoj 25. septembra, u kontekstu realizacije širokih punomoćja dva entiteta zemlje, predvidjenih Dejtonskim sporazumom, uključujući i onih koji se tiču utvrdjivanja praznika”, naveli su u ruskom Ministarstvu.\nU MSP su naveli da “pozitivno” ocenjuju održavanje referenduma bez incidenata, uz “relativno visok” odziv birača, od više od 55 odsto.\n“Uvereni smo da taj korak ni na koji način nije usmeren protiv protiv teritorijalne celovitosti BiH i njene decentralizovane ustavne arhitekture, utvrdjene Dejtonskim sporazumom”, naveli su u MSP Rusije.\nU Ministarstvu ukazuju da zato smatraju “kategorički nedopustivim” mogućnost da Visoki predstavnik u BiH primeni “bonska punomoćja” u odnosu na proceduru priznavanja rezultata referenduma u RS.\nU tesnoj saradnji sa stranama u Bosni i sa partnerima u okviru Saveta za primenu Dejtonskog sporazuma, Rusija radi na početku konstruktivnog unutarbosanskog dijaloga, o svim temama osetljivim za BiH, naveli su u MSP Rusije.\n“Zalažemo se za opšte korišćenje ustavno-pravnih i političko-konsultativnih mehanizama koji postoje u BiH. Ne vidimo alternativu pregovaračkom traženju čvrstih rešenja o aktuelnim pitanjima u BiH”, rekli su agenciji Beta u ruskom MSP.


SAZNAJEMO Vlada Srbije daje uslovne garancije za puštanje Šešelja\nM. R. Petrović, Beta\nVlada Srbije daće uslovne garancije za puštanje Vojislava Šešelja na prevremenu slobodu, saznaje “Blic”.\nVojislav Šešelj uskoro na slobodi?\nHaški tribunal objavio je danas pismo predsednika Nacionalnog saveta za saradnju sa tim sudom Rasima Ljajića u kojem on poručuje da je Srbija spremna da pruži garancije za privremeno puštanje na slobodu Vojislava Šešelja, pod uslovom da se optuženi obaveže da će poštovati sve uslove koje odredi nadležno sudsko veće Tribunala.\nLjajić je danas uputio pismo sudskom veću Haškog tribunala povodom odluke koju je to veće juče donelo u predmetu protiv optuženog lidera SRS Vojislava Šešelja, a kojom se od Vlade Srbije traže garancije za njegovo privremeno puštanje na slobodu.\nTe garancije podrazumevaće, kao i u julu ove godine, da se Šešelj u pravno obavezujućoj formi, izjasni da će poštovati sve uslove za njegovo puštanje na slobodu koji budu dogovoreni ili koje odredi sudsko veće Tribunala.\nRasim Ljajić naveo je danas da je Vlada spremna da garantuje za privremeno puštanje optuženog Vojislava Šešelja na slobodu, ukoliko se on obaveže da će poštovati zahteve Tribunala.\nLjajić je, kako se navodi u saopštenju, istakao da je Vlada Srbije zabrinuta zbog novog razvoja događaja u pogledu zdravstvenog stanja Šešelja.\n"Vlada Srbije zabrinuta je zbog novog razvoja dogadjaja u pogledu zdravstvenog stanja optuženog, i u tom smislu je spremna da pruži garancije za njegovo privremeno puštanje na slobodu... pod uslovom da se optuženi, u pravno obavezujućoj formi, izjasni da će poštovati sve uslove koje odredi nadležno sudsko veće Tribunala, kao i da prihvata garancije Vlade Srbije imajući u vidu da ih je do sada odbijao", stoji u Ljajićevom pismu.\nU pismu se podseća da je Vlada Srbije davala garancije za sve državljane Srbije optužene pred Haškim tribunalom koji su se zahtevom obratili i tražili da Srbija garantuje da će ispuniti sve uslove koji budu bili odredjeni u odlukama sudskih veća Tribunala.\nTime je potpredsednik vlade odgovorio na pismo koje je dobio od predsedavajućeg Pretresnog veća na suđenju Vojislavu Šešelju Žan Kloda Antonetija, u kojem se od Vlade Srbije traži mišljenje o eventualnom puštanju Vojislava Šešelja na privremenu slobodu.\nIste garancije Vlade Srbije tražene su i početkom jula, ali je Šešelj tada odbio te garancije i saopštio da neće poštovati nijedan od uslova Tribunala.\nRaspravno veće Haškog tribunala pokrenulo je inicijativu za puštanje na privremenu slobodu optuženog Vojislava Šešelja usled pogoršanja njegovog zdravlja.\nU jučerašnoj odluci koju je taj sud danas objavio, veće predsedavajućeg Žana-Kloda Antonetija pozvalo je vlasti Holandije i Srbije da se danas do 18 sati izjasne o mogućnosti privremenog oslobadjanja Šešelja.\nOd vlasti Srbije je, pritom, zatraženo i da izjavi može li garantovati da Šešelj neće kontaktirati sa potencijalnim svedocima i da će se vratiti u Hag kada ga Tribunal pozove. Veće napominje i da bi Šešelj morao da poštuje i druge uslove koje bi ono propisalo.\ngarancije Vlade Srbije\nPrevremeno puštanje na slobodu\n"ISPOD NIVOA" Evo šta kaže Zaštitnik građana o Šešeljevim GNUSNIM uvredama\n"ŠEŠELJ NIJE SAMO JUTKIN KLOVN..." Šta spaja osuđenog ratnog zločinca i napasnika iz Brusa\nIndex.hr: Kako je ratni hučkač i zločinac ŠEŠELJ POMOGAO KOLINDI da postane predsednica Hrvatske\nNOVO ISTRAŽIVANJE AGENCIJE FAKTOR PLUS SNS na 52,9 odsto, a evo koja još tri političara PRELAZE CENZUS\n"AKO MOŽE U HRVATSKOJ, ŠTO NE MOŽE U SRBIJI?" Vučić o saradnji sa Kinom, "grčkom principu" i srpskom naoružanju\nKada putuje, predsednica Skupštine Maja Gojković to čini sa stilom. Voli da odsedne u hotelu sa pet zvezdica, i to je sasvim u redu, kada bi to plaćala sama od svoje nemale plate. Međutim, problem je što voli luksuz, ali voli i da ga platimo mi, poreski obveznici.\nPredsednik Srbije Aleksandar Vučić rekao je večeras da su Srbi Grcima ali i Grci Srbima prijatelji, koji jedne druge ne dovode u pitanje, te izrazio uverenje da će to prijateljstvo i saradnja sutra tokom razgovora s premijerom Grčke i nakon potpisivanj Sporazuma o strateškom partnerstvu biti još snažnije učvršćeno.\nSrbija je na Međuvladinoj konferenciji u Briselu večeras otvorila novo poglavlje u pristupnim pregovorima sa EU.\nAko nikome nije problem što u Hrvatskoj, zemlji članici EU, Kinezi grade Pelješki most, zašto je problem kada Kinezi rade i grade u Srbiji, upitao je danas predsednik Srbije Aleksandar Vučić.\nDa politički život zaista nije jedna stranka pokazuju poslanici Skupštine Srbije i to iz saziva u saziv, od kojih nijedan nije prošao bez onih koji usred utakmice menjaju stranački dres.\nPredsednik Odbora za dijasporu i Srbe u regionu Miodrag Linta ocenjuje kao sramnu ali očekivanu odluku opštinskog suda u Šibeniku da pusti na slobodu sledbenike ustaškog pokreta koji su 21. avgusta fizički napali Srbe u selu Uzdolje kod Knina dok su u kafiću gledali fudbalsku utakmicu Crvene zvezde.\nOdlazeći ministar spoljnih poslova Bedžet Pacoli izjavio je danas da je Kosovo žrtva rata i da je Dik Marti radio samo sa Srbima.\nJoksimović: Srbija jedina iskreno pristupila pomirenju\nSrbija je jedina zemlja u regionu koja je pokazala iskren odnos prema procesu pomirenja, izjavila je večeras u Briselu ministarka za evropske integracije Jadranka Joksimović.\nPredsedavajuća Savetom EU finska ministarka za evropske poslove Titi Tupurainen kaže da je otvaranje novog poglavlja sa Srbijom pozitivan signal za ceo region Zapadnog Balkana.\nOni su NAJVIĐENIJI srpski PRELETAČI\nOni su nekad bili opozicija, pa su postali članovi SNS. U najveću vladajuću stranku, listom su isticali, "nisu ušli iz interesa", ali su ubrzo, kao po pravilu, dobijali visoke funkcije. To važi gotovo za sve viđenije srpske preletače, naročito sa lokala, koji poslednjih nekoliko godina pune redove naprednjaka.\nZlatna medalja za zasluge Grada Atine velika je čast za Srbiju, i mene lično, ali i obaveza i podstrek da radimo na unapređenju ne samo dobrih, već i bratskih odnosa, poručio je danas u Atini predsednik Srbije Aleksandar Vučić.\n"VI STE NA VISINI ZADATKA, A MI POMAŽEMO" Vučić u zvaničnoj poseti Atini, sastao se sa grčkim šefom države\nPredsednik Srbije Aleksandar Vučić, koji je juče doputovao u zvaničnu posetu Grčkoj, sastao se danas sa grčkim predsednikom Prokopisom Pavlopulosom, sa kojim je razgovarao o bilateralnim odnosima dve zemlje i saradnji.\nSalvinijev saradnik: "Preispitaćemo odluku o priznavanju takozvanog Kosova"\nLiga predvođena Mateom Salvinijem vratiće se na vlast u Italiji a, kada se to desi, preispitaće odluku o priznavanju lažne države Kosovo, kaže funkcioner jedne od najjačih italijanskih partija i poslanik Vito Komančini.\nPoslanici nastavili raspravu o amandmanima, SRS "proziva" Ljajića\nSkupština Srbije nastavila je danas raspravu o amandmanima na set zakona iz oblasti trgovine i o robnim berzama na koji je stiglo ukupno 110 amandmana.\nDačić: Vizna liberalizacija ostaje na snazi\nDablin - Premijer Srbije i ministar unutrašnjih poslova Ivica Dačić izjavio je danas u Dablinu da u ovom trenutku nema opasnosti da će za građane Srbije biti suspendovana vizna liberalizacija.\nDačić pevao sa Halidom Bešlićem\nBiH i Srbija trebaju novi zamah u razvijanju bilateralnih odnosa - saglasili su se premijer Srbije Ivica Dačić i šef diplomatije BiH Zlatko Lagumdžija posle međunarodne konferencije o bezbednosti.\nPS: Vučić jedini ima kapacitet da vodi Srbiju\nNiko na političkoj sceni Srbije nema kapacitet da u ovim teškim vremenima vodi Srbiju kao što to ima predsednik Vlade Srbije Aleksandar Vučić, ocenio je danas Pokret socijalista, ukazujući da su otvorena nova radna mesta rezultat politike Aleksandra Vučića.\nSrbija na belom šengenu od 19. decembra\nMinistri unutrašnjih poslova Evropske unije danas bi trebalo da donesu konačnu odluku o ukidanju viza za građane Srbije, Makedonije i Crne Gore. Kako je najavljeno, ta odluka će se primenjivati već od 19. decembra.\nSNS traži da Pajtić prestane sa pritiskom na pravosuđe\nSrpska napredna stranka zahteva od Bojana Pajtića da prestane sa pritiskom na pravosudne organe, da dozvoli izbore i uvaži bar jednom narodnu volju, navodi se u današnjem saopštenju Medija centra SNS za Vojvodinu.\nDanas oblačno i hladnije, od 2 do 6 stepeni\nKTITOR PRAVOSLAVNIH SVETINJA UPUCAN U BEOGRADU Jake veze crnogorskog biznismena Dake Davidovića sa vladikama SPC


Talibani će posjetiti Pakistan i razgovarati o propalim pregovorima sa SAD-om\nDelegacija afganistanskih talibana posjetit će Pakistan danas, saopćila je ova pobunjenička grupa.\nDelegacija talibanskih članova, koju predvodi Mullah Abdul Ghani Baradar, jedan od osnivača grupe, razgovarat će o "važnim pitanjima" s pakistanskim zvaničnicima u glavnom gradu, Islamabadu, izjavio je na Twitteru glasnogovornik talibana Suhail Shaheen.\nPakistan je podržao talibane od njihovog osnivanja usred građanskog rata u Afganistanu početkom devedesetih, podsjeća Reuters.\nSjedinjene Države i afganistanska vlada, koju uživa podršku SAD-a godinama, sumnjaju da Pakistan održava podršku militantima, kao alat za blokiranje širenja utjecaja Indije u Afganistanu, uprkos pakistanskim demantijima.\nTalibani namjeravaju izvjestiti pakistansko rukovodstvo o faktorima koji su doveli do propadanja pregovora sa Sjedinjenim Državama s ciljem postizanja sporazuma koji omogućava da se američke i druge strane trupe povuku u zamjenu za talibanske sigurnosne garancije.\nTramp: I druge zemlje treba da se bore protiv 'Islamske države'


Tribina "Kako da obnovimo Dušanovo carstvo" u crkvenom domu Crkvene opštine Obrenovac, koju je trebalo večeras da održi kontroverzni naučnik dr Miroljub Petrović, od skoro zvezda društevnih mreža i interneta zbog svojih nesvakidašnjih stavova o društvu, otkazana je na razoračrenje pridošle publike.\nOtkazana tribina dr Miroljuba Petrovića\nNaime, pred crkvenim domom okupilo se nešto više od dvadest ljudi, koji su želeli da prisustvuju predavanju dr Petrovića, gde ih je sačekalo samo obaveštenje na vratima da je tribina otkazana. Tu se zatekao i otac Nemanja, koji je ekipi "Blica" na pitanje šta je razlog otkazivanja samo saopštio da ne može da daje izjave bez odobrenja vladike.\nObrenovčani razočarani što neće moći da čuju izlaganje doktora\nU međuvremenu, pristiglo je još više ljudi, od mlađih Obrenovčana do onih najstarijih, koji su potpuno bili razočarani što neće moći da čuju izlaganje doktora.\nOd omladine do penzionera svi su došli da čuju Petrovića\n- Ovo je skandal što je otkazana tribina, a mediji su krivi. Ne razumem zašto bilo kome smeta što se neko zalaže za zdravu porodicu i društvo - ljutit je bio jedan Obrenovčanin, dok su ga i ostali prisutni podržali.\nPodsećamo, dr Miroljub Petrović postao je prava "zvezda" interneta pošto je plasirao svoje, blago rečeno, radikalne stavove kroz jutjub kanale pojedinih produkcija i onlajn radio stanica, ali i na raznim tribinima širom Srbije.\nNešto od toga je da se sa narkomanima treba obračunati klanjem po kratkom sudskom postupku, a da žene treba samo da rađaju.


LSV: Hitno pronaći sve lokacije sa opasnim otpadom | Autonomija\nLSV: Hitno pronaći sve lokacije sa opasnim otpadom\n"Procenjuje se da se a teritoriji Srbije nalazi oko 100.000 tona opasnog otpada"\nLiga socijaldemokrata Vojvodine (LSV) pozvala je danas ministra za zaštitu životne sredine Gorana Trivana da povede širu akciju u kojoj će biti hitno pronađene sve lokacije na kojima se krije opasan otpad u Srbiji.\nStranka je podsetila da je ministar nedavno i sam ocenio da se na teritoriji Srbije nalazi oko 100.000 tona opasnog otpada, pa je prema mišljenju LSV ono što je do sada pronađeno „otkriće ravno zrnu peska u pustinji“.\nNedavno je u Novom Sadu pronađeno 1.500 tona opasnog otpada, zatim jama sa opasnim otpadom u blizini Sombora, kao i nekoliko lokacija u Obrenovcu.\nKako je navedeno, najavljeno otvaranje 180 radnih mesta u Ministarstvu zaštite životne sredine, trebalo bi da bude iskorišćeno za traženje ostalih lokacija i za preventivni rad i kontrolu privrede koja godišnje proizvede između 150.000 i 200.000 tona opasnog otpada.\n„Zapošljavanje 100 pripravnika kako bi ojačali inspekciju svakako jeste dobra vest. Pitanje je šta se planira na ostalih 80 radnih mesta u ministarstvu“, zapitala je LSV.\nU saopštenju se podseća da je pokrajinski sekretar za urbanizam i zaštitu životne sredine Vladimir Galić nedavno izjavio da taj sekretarijat na raspolaganju ima svega 12 inspektora od kojih su troje zaduženi za Novi Sad.\n„Očekujemo da ministar Trivan saopšti kako će i koliko će od novih inspektora biti raspoređeni van Beograda, u Vojvodini i širom zemlje“, dodaje se u saopštenju predsednice Stručnog saveta za zaštitu životne sredine LSV Nataša Lalić.


Stefanović: Potreban jasan stav Evrope o migrantskoj krizi\nMinistar unutrašnjih poslova Nebojša Stefanović izjavio je danas u Pragu da je za migrantsku krizu potreban jasan odgovor Evrope o tome kako će se postupati prema ekonomskim migrantima, da li će se ti ljudi vraćati i na osnovu čega, da li će biti primljeni u Evropi i da li će im se odobravati azil.\nStefanović, koji učestvuje na ministarskom sastanku Višegradske grupe i zemalja na balkanskoj ruti, kazao je da je važno da svi partneri u EU, kao i zemlje u regionu, razumijeju da pitanje migrantske krize nije nešto što samostalno može da riješi bilo koja zemlja.\n"Samo zajedničkom razmjenom podataka spremnije ćemo dočekati proljeće, kada se očekuje veći priliv migranata i pojačan migratorni talas. Srbija će, kao partnerska zemlja koja želi da pomogne, nastaviti da bude posvećena ovom pitanju, ali nam je važno da imamo jasne odgovore od Evrope i drugih partnera", kazao je je Stefanović, a saopšteno je iz njegovog kabineta.\nOn je ukazao da je sastanak Višegradske grupe, na kome se razgovara o migrantskoj krizi i položaju zemalja na balkanskoj ruti, važan za Srbiju zbog poboljšanja uslova registracije, pažljivije i bolje kontrole kako zbog migranata, tako i zbog bezbjednosti građana Srbije.\nStefanović je kazao da potreban jasan stav Evrope o tome kako treba da postupati sa onima koji nemaju pravo na azil.


Kako se formira cena avionske karte? | Balkan Fun | Turistička agencija\nKako se formira cena avionske karte?\nAvio karte često predstavljaju najskuplji deo putovanja, osim ukoliko se odlučite za aktuelne aranžmane turističke agencije koja nudi obilaske raznih destinacija po nižim cenama. Iako većina ljudi veruje su cene nasumično određene, ustvari postoje veliki broj faktora koji utiču na cenu i opravdavaju njenu visinu, barem kada su redovne avio-kompanije u pitanju.\nMože biti čudno što nekad za identičnu destinaciju možete da date i do par puta veći novac u zavisnosti od toga kada rezervišete avio karte. Ono što je činjenica je da cena avionske karte bilo za low cost letove ili obične letove bez obzira na vreme rezervisanja uvek uključuje avionske takse koje se moraju ispoštovati. Šta tačno plaćamo kada kupujemo avio kartu i na koje troškove se odnose avionske takse, saznajte u nastavku teksta.\nOsnovni troškovi koji utiču na formiranje cene avio karte\nGorivo za avion je jedan od najskupljih faktora na koji odlazi oko 26% od ukupne plaćene cene avio karte. Sličan procenat odlazi i na usluge koje se putnicima pružaju neposredno pre ukrcavanja i tokom samog leta. Ovo podrazumeva skladištenje i transport prtljaga, kabinsko osoblje, hranu, vodu, pokrivače i druge usluge tokom leta.\nRutinsko održavanje aviona je još jedan faktor koji utiče na formiranje cena avio karata. Oko 16% iznosa cene karte je namenjen ovim potrebama, dok je oko 10% namenjeno platama službenika i radnika na aerodromu i u avionu. Približno toliko je usmereno i ka naknadi za vazduhoplovnu navigaciju i meteorološku podršku, dok je između 5 i 8% od ukupnog iznosa koji plaćate za avio kartu namenjen amortizaciji, marketingu i administrativnim troškovima.\nŠta su avionske takse\nAvionske takse su vid dodatnog troška koji se obračunava na osnovnu cenu avio karte. Bilo da su u pitanju jeftine avio karte ili karte visoke klase, avionske takse moraju biti plaćene jer se one odnose na bezbednost putnika i na troškove koje svaka avio kompanija mora da plati ne bi li ispunila uslove za let. Saznajte koje su to avio takse i donesite sud da li su nepravedno uključene u cenu karte.\nMeđunarodna pravila o vazdušnom saobraćaju nalažu ovu taksu i ona je obavezujuća za sve putnike. Trošak koji izdvajate za ovu taksu je direktno povezan sa vašom ličnom zaštitom. Naime, međunarodno osiguranje putnika je tarifa koja se plaća u slučaju bilo kakve nezgode na letu, kao što i sam naziv kaže - predstavlja vrstu osiguranja. Ova taksa garantuje da ukoliko se nešto na letu desi, avio kompanija odgovara da će isplatiti zagarantovanu finansijsku nadoknadu.\nU cilju unapređenja sigurnosnih i bezbednosnih sistema jedan deo novca avio karte odlazi na sigurnosnu taksu. Ovu taksu naplaćuju aerodromi kako bi na svakodnevnom nivou unapređivali sisteme koji se tiču sigurnosti putnika i svih zaposlenih na aerodromima. Ova avio taksa je posledica avionskog terorističkog napada u Njujorku 2001. godine.\nPosle ovog nesrećnog događaja, morale su da se pooštre mere bezbednosti koje su zahtevale veliki trošak koji su aerodromi pokrivali sigurnosnom taksom. Cena ove takse je u proseku do 10 evra i sav novac je usmeren za nabavku nove i savremene opreme koja će sprečiti sličan scenario. Ovu taksu plaćaju isključivo tranzitni putnici.\nIako mnogi putnici poistovećuju aerodromske i avio takse, one nisu isto. Aerodromska taksa je samo jedan od dodatnih troškova koje spadaju u celokupne avionske takse. Ovaj trošak se odnosi na servis koji aerodromi pružaju putnicima, pa se često pominju i pod imenom „putnički servis”.\nTaksa konkretno uključuje nadoknadu za odlazni aerodrom, odnosno aerodromsku tranzitnu taksu u slučaju da se radi povezanom letu (letu sa presedanjima).\nTo znači da se aerodromska taksa naplaćuje isključivo putnicima u odlasku i tranzitu, dok putnik u dolasku ne izdvaja novac za ovaj trošak.\nAko uzmemo za primer putnika koji leti iz Beograda do Madrida u jednom pravcu, biće mu naplaćena odlazna aerodromska taksa aerodroma Nikola Tesla. Ukoliko putnik kupi povratnu kartu do Madrida, u tom slučaju putnik plaća odlaznu aerodromsku taksu beogradskog aerodroma i odlaznu aerdromsku taksu madridskog aerodroma. Cena aerodromske takse može dosta da varira, ali joj je opseg između par evra do tridesetak evra.\nUz ove avio takse često se javljaju i one koje su zaslužne da pokriju moguće troškove koji su vezani za promenu tržišnih uslova. Takođe, postoje i troškovi izdavanja karte koji služe da se pokriju finansije šalterskih službi. Sve avionske takse se dodaju na formiranu cenu karte i iz tog razloga cena karte nekad može da bude i par puta manja, a da ste pritom odvojili novac za svaku od navedenih taksi. Ne zaboravite da je avion zapravo najbolji način prevoza, vrlo često i najekonomičniji, samo je potrebno biti upućen u način poslovanja avio kompanija.


Omladinci Zvezde do trofeja u Bugarskoj - SportJunior\nOmladinci Zvezde do trofeja u Bugarskoj\n16. februara 2017. Anđela Stošić\tfudbal, omladinci\nTurnir Sandanski u Bugarskoj bio je veoma uspešan za fudbalsku Omladinsku školu Crvene zvezde. Naime, dečaci rođeni 2006., 2007. i 2008. godine došli su do trofeja, i sve generacije bez i jednog poraza.\nNajiskusniju selekciju su predvodili Milan Savković i Vlada Cvjetićanin, a dečaci rođeni 2008. godine su prvo mesto osvojili skorom 31:3. Dečaci godinu dana mlađi, takođe su primili samo tri pogotka, ali su bili precizni 27 puta u pet utakmiica. Njih su sa klupe predvodili Vladimir Tintor i Danilo Tešić. Najmlađi fudbaleri Zvezde koji su osvojili titulu na ovom turniru, sa klupe su bili predvođeni Markom Milićem i njegovim pomoćnicima, Predragom Dobrićem i Đorđem Kuzeljevićem.\nNagrada ovim dečacima biće izlazak na teren sa prvotimcima u prvenstvenim mečevima.\n← Devet medalja za juniore na Prvenstvu Balkana\nKadetkinje Srbije na startu EP protiv Rumunije →\nKadeti poraženi u drugom meču na EP u Engleskoj od Nemačke – 0:3(0:3)\n9. maja 2018. Anđela Stošić\nRazvojna liga UEFA: Mlađi kadeti bolji od Španije posle jedanaesteraca\n19. aprila 2019. Anđela Stošić\n3. septembra 2017. Anđela Stošić


'Pošto je izvesno da neće doći do priznanja Haradinaju ostalo još 26 dana da sruši vlast u Beogradu'\nIzvor: Radio Televizija Vojvodine, 25.Nov.2018, 13:43 (ažurirano 02.Apr.2020.)\n"Pošto je izvesno da neće doći do priznanja Haradinaju ostalo još 26 dana da sruši vlast u Beogradu"\nPredsednik Srbije Aleksandar Vučić izjavio je danas u Novom Sadu da je Haradinaj izjavu o tome da on, Vučić, želi da ruši vladu u Prištini, morao da da pošto je postalo izvesno da se njegova prethodna pretnja tipa "ili priznanje nezavisnosti ili se ruši vlast u Beogradu" ne ostvaruje.\n"Pošto je izvesno da neće doći do priznanja, ostao mu je samo drugi deo, ostalo je još 26 dana dok ne istekne tih mesec dana rušenja vlasti u Srbiji", podsetio je on.\nKako >> Pročitaj celu vest na sajtu Radio Televizija Vojvodine << je Haradinaj rekao da je njegova vlada na Vučićevom udaru navodno zato što on ne pristaje na podelu Kosova, valjda za razliku od Tačija, Vučić je rekao da on ne naseda na takve trikove, koje su i u različitim svetskim centrima moći pokušavali da mu prodaju, a to je da je velika razlika između Hašima Tačija i Haradinaja, i da se oni tobože svađaju i tuku.\n"Da, oni se svađaju i tuku međusobno, ali kada je borba protiv Srbije u pitanju apsolutno su jedinstveni, kao i u borbi protiv interesa Srba koji žive na Kosovu i Metohiji", podvukao je Vučić.\n"Ne pravimo nikakvu razliku između njih. Naši iz Srpske liste gledaju kako da poboljšaju život narodu. Ne zanimaju nas unutrašnje albanske borbe", rekao je on.\nKad je reč o Haradinajevoj pretnji da takse ostaju do priznanja Kosova, predsednik Vučić je, odgovarajući novinarima u Novom Sadu, ukazao da EU, na osnovu ŠP-a, ima dovoljno instrumenata da jasno objasni prištinskim vlastima da je nemoguće da opstanu sa ovakvim odlukama.\n"Na EU je želi li da učini to ili ne", podvukao je Vučić odgovarajući na pitanje kako komentariše izjavu Ramuša Haradinaja posle sastanka sa ambasadorima kvinte da neće povlačiti donete mere.\nLicemerje Albanaca i onih koji to dozvoljavaju\nPredsednik Vučić prokomentarisao je kao vrhunac licemerja, ne samo Albanaca, već i onih koji to dozvoljavaju, najavljenu zajedničku sednicu vlada Kosova i Albanije, na kojoj će razmatrati uklanjanje međusobnih ekonomskih barijera.\nUpitan da prokomentariše najavu iz Prištine o zabrani ulaska srpskim ministrima, Vučić je samo kratko rekao da Priština sada neće da pusti nikoga od državnih funkcionera.\nNe znam za predlog o mirovnoj konferenciji, bez ishitrenih odluka\nPredsednik Vučić izjavio je danas, povodom pisanja medija o navodnom austrijskom predlogu za održavanje mirovne konferencije o Kosovu i Metohiji, da takav predlog nije dobio, ali da se tako nešto mora dobro izanalizirati i da se ne smeju donositi ishitrene odluke.\n"Nisam dobio takav predlog. Nedavno sam bio sa austrijskim kancelarom Sebastijanom Kurcom i to nisam čuo", rekao je on novinarima u Novom Sadu.\n"Tako nešto morate da analizirate. To nije pitanje na kojem se žuri i donose ishitrene odluke. Niti potcenjujemo niti hvalimo takav neki predlog, ali treba da vidimo da li zaista postoji, pa će onda Srbija doneti odluku da li da ga prihvati", rekao je on.\nGnušam se nasilja, osudio sam napad na Stefanovića\nNe samo da sam osudio fizički napad na lidera Levice Srbije Borka Stefanovića, nego se gnušam onih koji pribegavaju nasilju, poručio je predsednik Aleksandar Vučić.\n"Gnušam se onih koji na bilo koji način primenjuju fizičko nasilje. U toj teškoj situaciji, a teško je i kada tuku novinarke i prete silovanjem, ističem da je nasilje nad Stefanovićem bilo užasno, ali sam zadovoljan što je policajac bio taj koji je postavio svoja leđa i sprečio ozbiljniji incident, kao i što su svi odmah pohapšeni", rekao je predsednik Vučić odgovarajući na pitanja novinara.\n"Užasno je nasilje koje se desilo Stefanoviću i zato sam u svoj toj nesreći i problemima zadovoljan što je upravo policajac sprečio veće incidente i srećan sam što su svi napadači uhapšeni", istakao je Vučić.\n"Kada se pojavila vest da je čovek ubijen, niko nije rekao izvinite, majku Smilju niko nije hteo da vidi. To govori o njihovim emocijama", rekao je i nastavio:\n"Njihov posao tada je bio da sprovedu istragu i uhapse počinioce, a država to nije učinila, jer njegova smrt nije nikoga interesovala".\n"Srbija danas nije takva i osuđuje svaku vrstu nasilja, i nad pripadnicima vlasti i nad predstavnicima opozicije, a njima na čast neka služi sve što rade, samo ih molim da ne pokušavaju da izazovu nasilje, a znam koje su im ideje i šta će pokušati", objasnio je predsednik Vučić.\n"Policija nije intervenisala. Ponosan sam na tu činjenicu, to je Srbija slobode i demokratije i verujem da će takva biti u budućnosti.\nRTS: Oko intervju: Aleksandar Vučić\nNovi Sad -- Predsednik Srbije Aleksandar Vučić komentarisao je izjavu kosovskog premijera Ramuša Haradinaja da “Vučić želi da sruši kosovsku vladu”...Vučić je izjavio da je Haradinaj izjavu o tome da on, Vučić, želi da ruši vladu u Prištini, morao da da pošto je postalo izvesno da...\nPredsednik Srbije Aleksandar Vučić izjavio je danas da je Haradinaj izjavu o tome da on, Vučić, želi da ruši vladu u Prištini, morao da da pošto je postalo izvesno da se njegove prethodna pretnja tipa "ili priznanje nezavisnosti ili se ruši vlast u Beogradu" ne ostvaruje...- Pošto je izvesno...


Tema: Moguć novi "rat cena" na tržištu nafte\n28.06.2009., 14:14 #1\nCene nafte su na vodećim berzama u Evropi i SAD u protekloj sedmici uglavnom oscilirale oko granice od 70 dolara po barelu, ali neki zvaničnici Organizacije zemalja izvoznica nafte (OPEK) upozoravaju da bi na tržištu osnovne energetske sirovine uskoro mogao da izbije "rat cena".\nNajnovije upozorenje o mogućnom novom "tumbanju" cena nafte dao je potkraj ove sedmice ministar naftne industrije Angole Boteljo de Vaškonselos, čija je zemlja članica OPEK-a.\nVaškonselos je upozorio da sve veći broj članica naftnog kartela, koji pokriva oko 42 odsto dnevnih potreba svetskog tržišta "tečnog zlata", ne poštuje ranije dogovorene proizvodne kvote i da se "u stvarnosti bave dampingom", ili namernim obaranjem cena.\nNajčešće optužbe za probijanje ranije dogovorenog proizvodnog "plafona" u OPEK-u upućuje se, u poslednje vreme, na račun Irana koji, navodno, izvozi više sirove nafte nego što bi to smeo na osnovu odluke koju je kartel usvojio u decembru prošle godine.\nIran je, kako se navodi u dobro obaveštenim tržišnim izvorima, u maju naglo uvećao vlastite isporuke nafte Kini, na 782 hiljade barela dnevno, što je 80 odsto više nego u istom lanjskom mesecu.\nTeheran je tako premašio nivo isporuka koji se obavlja u najmnogoljudniju zemlju sveta iz Saudijske Arabije, nespornog proizvodnog lidera u OPEK-u.\nTržišni stručnjaci u Njujorku navode da je Iran iskoristio nemogućnost S. Arabije da Kini proda traženu količinu takozvane teške nafte, znatno uvećavajući svoje isporuke, makar i po cenu da zbog toga među članicama OPEK-a uskoro dođe do pravog cenovnog rata.\nOPEK je u periodu od septembra do kraja decembra minule godine smanjio dnevnu proizvodnju nafte za više od četiri miliona barela, sa ciljem da u dužem periodu ogranični dnevne isporuke te sirovine na manje od 25 miliona barela.\nNeki uticajni članovi OPEK-a, među kojima su najglasniji bili predstavnici S. Arabije, prošlog meseca su takođe upozorili da se dogovorene proizvodne kvote u kartelu ne poštuju, ali nisu javno prozvali ni jednu članicu.\nZapadni naftni eksperti smatraju da OPEK sada proizvodi najmanje milion i po barela nafte dnevno više nego što je ranije dogovoreno, ali procenjuju da kratkoročno ne treba očekivati novi kolaps naftnih cena.\nValutna kolebanja i obnovljena slabost dolara su, kako objašnjavaju naftni trgovci sa Merkantilne berze u Njujorku, glavni razlog što je nafta sada drastično skuplja nego početkom godine, kada se barel prodavao za svega 33 dolara.\node benzin kod nas na 195dinara\n28.06.2009., 16:13 #2\nRe: Moguć novi "rat cena" na tržištu nafte\nove lopurde samo da nacuju povecanje cena nafte , odma ima da dignu na200din , ma to sve treba potamaniti


CCI: Sistem zaštite ne može odgovoriti potrebama građana\nU slučaju prirodnih i drugih nesreća\nSadašnji sistem zaštite i spašavanja ne može kvalitetno odgovoriti potrebama građana Bosne i Hercegovine u slučaju prirodnih i drugih nesreća, ne pruža sigurnost kako za živote stanovništva, tako ni za njihova dobra, pokazala je sveobuhvatna analiza koju je uradila nevladina organizacija Centri civilnih inicijativa (CCI) pod nazivom "Poplave u BiH - Elementarne nepogode i/ili institucionalna neefikasnost".\nNa današnjoj pres-konferenciji rečeno je da se analizom želi ukazati na postojeće stanje u sistemu, na sposobnost države da se nosi sa katastrofama, propuste i na mjere koje je potrebno preduzeti te se želi potaknuti javna rasprava o spremnosti BiH da reagira na različite vrste katastrofa kako prirodnih tako i onih koje uzrokuje čovjek.\nAnaliza koju su proveli CCI pokazuje i da se u BiH neefikasno upravlja vodama, a postojeći institucionalni okvir za pitanja vezana za vode je decentraliziran, fragmentiran i heterogen, kako na entitetskom tako i na lokalnom nivou.\nKonsultantica i analitičarka u CCI-ju Lejla Deronja Suljić kaže da analizom zakonodavstva utvrđeno da postojeći sistem upravljanja vodama i sistem civilne zaštite prekompleksan, nedovoljno opremljen, teško upravljiv, a zbog neobučenosti ljudstva u konačnici se u praksi dokazao i kao nedovoljno funkcionalan.\n- Pritom, sistem zaštite nije dobar i zbog sporosti u odlučivanju i mogućnosti da bude blokiran nerazumnim, politički motiviranim odlukama - istaknula je.\nJedan od generalnih zaključaka analize je da, bez obzira što je BiH decentralizirana država, nikakva politika ne opravdava građenje dva nezavisna sistema zaštite, jer se na taj način problem ne rješava, a rješenje je u građenju ili jednog državnog ili entitetskih sistema koji su u potpunosti harmonizirani.\nAnalizirajući finansijske projekcije u razvojnim dokumentima vodoprivrede Republike Srpske, konstatirano je da višestruko premašuju realne iznose koji se dobijaju po osnovu posebnih vodnih naknada. Za razliku od Federacije BiH, u RS-u su realni prihodi manji jer se ne ostvaruju prihodi iz opće vodne vodoprivredne naknade. Na ovaj način postoji potencijalna opasnost neujednačenog razvoja, ali i realna opasnost od većeg zaostajanja razvoja vodoprivrede RS, u odnosu na Federaciju BiH.\nIz CCI-ja upozoravaju da postoji opravdana opasnost da se raspodjela prikupljenih sredstva za pomoć od poplava, neće odvijati u potpunosti javno, a da će se informacije plasirati selektivno i sa zakašnjenjem.\nTakođer, analiza je pokazala i da su sredstva za zaštitu i spašavanje ljudi i materijalnih dobara trošena nenamjenski. Zbog finansijske krize i budžetskih deficita po svim nivoima vlasti, entitetske i kantonalne vlade su godinama donosile odluke kojim su pozajmljivale sredstva od naknada za zaštitu od prirodnih nesreća, koristeći ih za uspostavu budžetske likvidnosti.\nNeke od preporuka CCI-ja, koje je danas izložio konsultant i analitičar CCI-ja Muris Bulić, su uspostava državnog fonda koji bi se koristio u slučaju prirodnih i drugih nesreća, potrebno je definirati jednostavne parametre procjene uspješnosti odgovora nadležnih na prirodne katastrofe.\nJedna od preporuka je donošenje okvirnog zakona o vodama na državnom nivou, a potrebno je a nivou države osigurati dosljedan i usklađen pristup upravljanju vodama kao i razmotriti ponovno uvođenje opće vodoprivredne naknade u RS-u i time spriječiti zaostajanje u razvoju vodoprivrede RS u odnosu na FBiH.\n- Potrebno je učiniti dodatne napore kako bi se u što skorije vrijeme formirala mješovita specijalizirana jedinica zaštite i spašavanja za slučaj prirodnih ili drugih katastrofa te uspostaviti jedinstvena bazu podataka s prikazom iz svih krajeva BiH o opremljenosti uprava i štabova civilne zaštite - istaknuo je Bulić.\nNa kraju su predstavnici CCI-ja iznijeli stav da dok ljudi pogođeni katastrofom još nezbrinuti čekaju na adekvatnu pomoć od države, predstavnici vlasti odlaze na kolektivni godišnji odmor, nakon čega će se baviti izborima te dugotrajnim formiranjem vlasti.\nU Općini uveden "Servis 48h"\nStrabizam - kada oči ne stoje ravno\nNaređeno privođenje: Optuženi tužilac Mihajlović nije došao na suđenje jer ne može voziti noću\nIranski poslanik ponudio 2,6 miliona eura za ubistvo predsjednika SAD Donalda Trampa\nNJIHOV JE ŽIVOT ŠVICARSKA\nDavos: Mjesto gdje elita susreće obične ljude


Iako su prije nekoliko dana donijeli odluku da napuste Prvu ligu Federacije Bosne i Hercegovine, čelni ljudi Goražda istu su promijenili, pa će tako i u nadlozećeoj sezoni igrati u istom rangu takmičenja.\nNakon što je prije nekoliko dana objavljena informacija da će Goražde napustiti Federalnu ligu, te da će zbog toga od Viteza dobiti 100.000. KM u gradu Goraždu su se uzburkale starsti.\nIgrači ovog kluba odmah su tražili sazivanje Skupštine i sastanak sa čelnim ljudima kluba, kao i sa goraždanskim vlastima. Sastanci su urodili plodom, te je na istim donešena odluka da Goražde ostane u Prvoj ligi Federacije Bosne i Hercegovine.\nU prvom kolu 14/15.08.u 17:30 igraju: GORAŽDE: Goražde – Bosna, KLADUŠA: Krajišnik – Čapljina,, HADŽIĆI: Radnik – Rudar, KONJIC: Igman – Krajina, BIHAĆ: Jedinstvo – Orašje, ŽIVINICE: Slaven – Omladinac, SARAJEVO: SAŠK Napredak – Gradina, GABELA: GOŠK – Iskra.


Vremenska prognoza za 10. april - PRess Serbia\nHome » News » Vremenska prognoza za 10. april\nVremenska prognoza za 10. april: Najniža temperatura od 2 do 7, a najviša od 8 na jugu do 14 stepeni na krajnjem severu.\nPretežno oblačno, hladnije i vetrovito, mestimično s kratkotrajnom kišom, na planinama sa snegom. Posle podne na severozapadu, a uveče i noću i u ostalim krajevima razvedravanje.\nVetar umeren i jak, severozapadni, na istoku Srbije sa udarima olujne jačine.\nNajniža temperatura od 2 do 7, a najviša od 8 na jugu do 14 stepeni na krajnjem severu.\nPRess Serbia > News > Beograd > Vremenska prognoza za 10. april\nKIPAR-bez testa za nevakcinisane putnike


Nova faza rešavanja statusa “južne srpske pokrajine”\nPlan američke administracije o Kosovu očigledno predstavlja početak novog procesa u rešavanju ovog pitanja, izjavio je po povratku iz Rusije predsednik Koordinacionog centra za Kosovo i Metohiju Nebojša Čović. On kaže da bi bilo bolje da je to Srbija shvatila još početkom prošle godine i da je izbegla strančarenje na ovu temu.\n“Ima novih postavki, neko od tih postavki su možda izgovorene sa namerama do kraja, ali neke su ostale, tako da kažem, nedorečene, što je i za očekivati jer te nedorečene otvaraju mogućnosti pojedinih raskrsnica na kojima će se skretati na ovu ili onu stranu. U svakom slučaju mislim da je jako važno da to sve uzmemo u obzir i da na osnovu toga državni vrh napravi dodatni korak i novi pristup.”\nKako bi se obezbedio konsenzus ključnih političkih faktora o Kosovu, u sredu su se sastali predsednik Srbije Boris Tadić, premijer Vojislav Koštunica i lider Srpske radikalne stranke, najjače opozicione snage, Tomislav Nikolić. Dan nakon susreta Nikolić tvrdi da nema bitnijih razlika u njihovim stavovima po ovom pitanju.\n“Izuzev priče o tome a šta ako nikakva naša priča ne prođe, tada je predsednik Srbije rekao da se on nikada neće zalagati da ni vojno branimo Kosovo i Metohiju. Ja se o tome nisam izjašnjajvao, ja nemam ni vojsku ni policiju, iskreno da vam kažem. Ovog časa mislim da nije potrebno zato što su mnoge okolnosti na našoj strani, zato što su drastično izmenili stav zapadni autoriteti. Imamo veliku podršku posebno južnoevropskih država koje imaju slične probleme i koje ne smeju da otvore pandorinu kutiju baš na Srbiji.”\nPredsednik Koordinacionog centra Nebojša Čović ne isključuje mogućnost sa Savet bezbednosti Ujedinjenih nacija izglasa u dogledno vreme novu rezoluciju povodom Kosova što pred državni vrh Srbije stavlja zadatak da ozbiljno razmotri treba li preporučiti tamnošnjim Srbima da se uključe u pokrajinske institucije.\n“Faktor vreme je veoma značajan faktor i mi u tom moramo da uskladimo i naše pristupe, ne smemo funkcionisati po sistemu samoisključivanja. Mislim da će biti detaljnih analiza izvršena u vezi evenutualno promene odluke ili donošenje nove odluke. Sve mora biti tako fleksibilno postavljeno da ništa nije kruto u smislu ulaska predstavnika srpske nacionalne zajednice u privremene institucije. Jako moramo da vodimo računa jer mislim da je naš zadatak da sve što imamo od potencijala uključimo u ovaj proces. U protivnom, plašim se da će rezultat biti loš po nas.”


Polovni Bulmor oprema za luke i kontejnere oglasi za prodaju - Srbija - Mascus Srbija\nNalazite se ovde: Mascus Srbija > Skladišna oprema > Oprema za luke i kontejnere > Bulmor\nBočni viljuškari (16)\nPolovna Bulmor oprema za luke i kontejnere na prodaju\nOvde je kompletna lista polovnih Bulmor oprema za luke i kontejnere oglasa za prodaju na Mascusu. Bulmor oprema za luke i kontejnere oglasi se mogu sortirati po ceni, godini proizvodnje ili zemlji. Koristite levu navigaciju da biste suzili pretragu ili pročitajte više o Bulmor oprema za luke i kontejnere u odeljku Brendovi.\nMascus pruza svojim korisnicima najbolju priliku za pretragu i pronalazak polovnih mašina u kategoriji Bulmor oprema za luke i kontejnere i druge opreme\nOvde je kompletna lista polovnih Bulmor oprema za luke i kontejnere za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Bulmor oprema za luke i kontejnere koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”. Izaberite brend, model, cenu i/ili lokaciju da vidite dostupne mašine u kategoriji Bulmor oprema za luke i kontejnere.


Formiran izborni štab OO SD Cetinje, izabrani potpredsjednici i sekretar odbora – Socijaldemokrate Crne Gore\nNa juče održanoj sjednici Opštinskog odbora Socijaldemokrata Cetinje, kojoj su prisustvovali predsjednik partije Ivan Brajović, potpredsjednik Damir Šehović, član Predsjedništva Boris Mugoša, generalni sekretar Danilo Mirotić i koordinator odbora, Zoran Radonjić, formiran je izborni štab SD Cetinja, čime je partija u tom gradu i formalno ušla u predizborni režim rada, u susret predstojećim lokalnim izborima.\nNa sastanku su izabrani i novi potpredsjednici OO SD Cetinja, Nikola Mijanović i Ana Novaković Adžić, kao i sekretar odbora Milica Nikolić. Izborni štab čine svi članovi opštinskog odbora, na čelu sa predsjednikom Dejanom Miloševićem, a s obzirom na planirano širenje, sastav izbornog štaba biće podložan promjenama u skladu sa potrebama odbora u toku predizborne kampanje. Formirane su i tematske komisije na nivou odbora, i to: za medije, za rad sa mjesnim odborima, biračkim odborima i biračkim spiskovima, za socijalna pitanja, za ekonomska pitanja i za obrazovanje i zdravstvo.\n„Od današnjeg dana Socijaldemokrate Cetinja i formalno su stupile u predizborni režim rada. Nakon održane konvencije na kojoj je izabran novi sastav opštinskog odbora i njegov predsjednik, danas smo izborom potpredsjednika i sekretara upotpunili njegovo rukovodstvo. U narednom periodu nam predstoji veliki posao i mukotrpan rad kako bi rezultat Socijaldemokrata na Cetinju bilo što bolji. Smatramo da smo dosadašnjim aktivizmom, kao i radom naših funkcionera na lokalnom nivou, zavrijedili da povjerenje građanki i građana Cetinja našoj partiji bude veće u odnosu na prethodne lokalne izbore, kao i da i u narednom mandatu budemo neko ko će imati još značajniji uticaj u budućoj lokalnoj vlasti, a samim tim i biti u prilici da na još konkretniji način zastupa interese naših građanki i građana. Shodno tome, a uz maksimalan rad i zalaganje svih nas, uvjeren sam da odličan izborni rezultat Socijaldemokrata neće izostati“, rekao je Dejan Milošević, predsjednik OO SD Cetinje.\nPrije početka sjednice OO, funkcioneri, članovi i simpatizeri Socijaldemokrata Cetinja prisustvovali su antifašističkoj šetnji „Svi smo mi Ljubo“ sa koje je poslata jasna poruka da su i većinsko Cetinje, ali i većinska Crna Gora građanski i antifašistički, te da građani neće dozvoliti sunovrat temeljnih civilizacijskih vrijednosti na kojima je zasnovana nezavisna Crna Gora.\nSD: Neuka Vlada da povuče zahtjeve za agremane i prestane da bruka Crnu Goru


Objavljeno četvrtak, 26 Juli 2018 07:50\nKako bi obilježili okončane radova oko asfaltiranja Vahidbegove ulice, mještani su jučer organizovali svečanost na koju su pozvali i predstavnike lokalne vlasti.\nZavršeno je asfaltiranje Vahidbegove ulice u ukupnoj dužini od oko 400 metara, a ova saobraćajnica je jučer otvorena presjecanjem svečane vrpce. Radi se o saobraćajnici koja se nalazi uz rijeku Sanu u neposrednoj blizini Karića mosta, a koja će od sada mještanima ove ulice omogućiti lakši pristup Bulevaru 7. korpusa.\nRiječ je infrastrukturnom projekta koji se realizuju u sklopu ovogodišnjeg plana rada Općinskog fonda za komunalne djelatnosti i infrastrukturu, koji je i implementator projekta. Ukupna vrijednost investicije iznosi 54. 907 konvertibilnih maraka. Mještani su za ovaj projekat vlastitim donacijama osigurali oko 35. 000 KM, dok je ostatak sredstava obezbijedila općina Sanski Most.\nPored postavljanja novog asfaltnog sloja, radovima je bila obuhvaćena i izgradnja sistema za odvodnju oborinskih voda, koje su godinama predstavljale problem. Za asfaltiranje saobraćajnice bila je zadužena firma Divel doo, a na ovaj način saradnjom lokalne vlasti i mještana, uspješno je okončan još jedan infrastrukturni projekat, čija realizacija će u svakom slučaju poboljšati uslove i unaprijediti kvalitet života samih mještana.


Sporazum Srbije i Grčke o priznavanju vozačkih dozvola - Slika Vest\nHomeDijasporaSporazum Srbije i Grčke o priznavanju vozačkih dozvola\nSporazum Srbije i Grčke o priznavanju vozačkih dozvola\nSlikaVest: Solun, 13. jula – Potpredsednik Vlade Srbije i ministar unutrašnjih poslova dr Nebojša Stefanović i ministar infrastrukture i saobraćaja Republike Grčke Hristos Spircis potpisali su u Solunu Sporazum o međusobnom priznavanju vozačkih dozvola.\nZahvaljujući tom sporazumu, iniciran od MUP-a i ministra Stefanovića, državljani Srbije koji žive u Grčkoj moći će da zamene važeće vozačke srpske dozvole za iste grčke dokumente bez prethodnog polaganja teorijskog i praktičnog dela vozačkog ispita. Isto će važiti i za državljane Grčke koji žive u Srbiji.\nUgovor ima veliki značaj za Srbe u Grčkoj, posebno one čiji je svakodnevni posao u vezi sa upravljanjem motornim vozilom.\nMinistar Stefanović je u Solunu imao i bilateralni susret sa grčkim ministrom policije Nikolasom Toskasom, sa kojim je razgovarao i o hapšenju srpskih državljana na Zakintosu.\nStefanović se tokom sastanka uverio da oni imaju fer tretman i da se prema njima postupa u skladu sa zakonom.\nSolun: Potpisano šest sporazuma između Srbije i Grčke\nSutra radovi na vodovodu u Starom gradu, N. Beogradu i Čukarici


Izvor: NoviMagazin.rs, 01.Jun.2020, 12:21\nOvogodišnja trka Moto GP šampionata u Japanu, koja je trebalo da se održi 19. oktobra, otkazana je danas zbog pandemije koronavirusa.\nPrvih 11 trka Moto GP šampionata je odloženo ili otkazano, a iz kompanije Dorna, koja promoviše Moto GP, nadaju se da će sezona >> Pročitaj celu vest na sajtu NoviMagazin.rs << početi u julu u Heresu.\nNezavisne Novine: Moto GP: Otkazana i VN Japana\nNema ni Velike nagrade Japana Kako prenosi Sport Klub, posle niza trka koje su otkazane ove sezone, Dorna je obavestila da svetski šampionat u motociklizmu neće posetiti ni stazu Motegi u Japanu. Dorna je zajedno sa ostalim nadležnima odlučila da otakže Veliku nagradu Japana. Pandemija koronavirusa...\nOvogodišnja trka Moto GP šampionata u Japanu, koja je trebalo da se održi 19. oktobra, otkazana je zbog pandemije koronavirusa..."Situacija u Japanu i Evropi je nepredvidiva. Kao rezultat naših razgovora sa Dornom, složili smo se da nemamo drugog izbora osim da otkažemo Veliku nagradu Japana",...


Pravila o zaštiti privatnosti – Apartments Amoret, zvanični veb sajt | Apartmani u Dubrovniku\nOva Izjava o zaštiti privatnosti se odnosi na veb sajt www.dubrovnik-amoret.com koji je u vlasništvu i kojim upravlja objekat Apartments Amoret. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.dubrovnik-amoret.com. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na dominatto@direct-booker.com .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na dominatto@direct-booker.com . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na dominatto@direct-booker.com . Takođe, svoja pitanja i nedoumice možete da uputite lokalnim organima za zaštitu podataka.


Automatski je suspendovano tri kluba.\nKako prenosi „Sport klub“ Novi Pazar jedini je superligaš koji je suspendovan. Na teret im se stavlja neizmirivanje obaveza prema fudbaleru Tamirlanu DŽamalutdinovu.\nOn se obratio FIFA, a krovna fudbalska organizacija prosledila je obaveštenje na Terazije. Klub sa Jošanice moraće da isplati dug igraču, osim ukoliko ne dođe do dogovora obe strane. Ruski vezista, rodom iz Mahačkale, u prošloj sezoni, odigrao je svega sedam utakmica, ukupno 287 minuta, za Novi Pazar.\nSuspendovana je i Inđija koja duguje novac izraelskom timu Hapoel Ramat Ganu. FIFA spor sa nekadašnjim prvotimcem, Milošem Krkotićem, izgubio je i prvoligaš Zlatibor.\nPreostali sporovi vode se pred organima FS Srbije, a pod suspenzijom je Mačva, zbog dugovanja Spartaku. Takođe je sankcionisan i Rad, koji mora da isplati novac bivšem treneru i igraču Zoranu LJubinkoviću.\nLetnji prelazni rok počeo je 24. juna i trajaće čak do 15. septembra. Početak 17. šampionata Srbije zakazan je za osmi jul.


Evropska politika u gasnoj komori - Nikola Samardžić - Peščanik\nPromena političkog kursa koja se odigrala nakon majskih izbora probudila je optimizam, mada se reformski trendovi zasnivaju na podložnosti evropskom uticaju, umesto na jasnom političkom i društvenom dogovoru. Srbijom i dalje dominiraju one snage koje su, suočene sa istorijskim porazom politike koja je okrvavila protekle dve decenije, nekoliko puta vandalizirale prestonicu, i za sobom ostavile ljudske žrtve, u kasarnama i na ulicama. I njihove pseudoideje. Uz podršku tradicionalne elite, lidera zvaničnih institucija i organizovanih huligana.\nU tom smislu politička Srbija je sebe egzaktno definisala kad se u Skupštini u prilog potvrđivanja energetskog sporazuma s Rusijom izjasnilo 214 poslanika, dok je za ratifikaciju SSP i Prelaznog trgovinskog sporazuma sa EU glasalo svega 140. Pri tom nije dovoljno ubedljivo razjašnjeno da se tzv. gasnim sporazumom zanemarila obaveza tenderske privatizacije javnih preduzeća, i da Skupština učestvuje u jednom nezakonitom postupku. Da je lični dogovor Koštunice i Putina poklon srpske države ruskoj. Isto tako, vlada se nije usudila da napomene da se SSP odnosi na Srbiju bez Kosova, koje je većina članica EU priznala kao nezavisnu državu. Kao da je Kosovo, u međuvremenu, postalo drugorazredni politički problem.\nUmesto u kosovskom mitu, Srbija se guši u ruskom gasu. Pokušaj da se Srbija uvuče u EU kao ruska klijentska država verovatno je poslednji rezervni položaj njene propale politike. Ta politika suočila se s privlačnom snagom evropske civilizacije kojoj lokalni tajkuni, umesto ruskoj državi, poveravaju svoje viškove iz tranzicione pljačke. To je samo vrh piramide političke hipokrizije na čijem su dnu iščekivanja tranzicionih gubitnika. Dok ih satiru nezaposlenost i nemaština, i oni veruju, u istom smislu, pre Briselu nego Moskvi. Teško je, međutim, poverovati da će Brisel poveriti predpristupne fondove administraciji koja galantnim ustupanjem naftne industrije pothranjuje Putinove snove o obnovi sovjetske imperije. Niti će Srbija moći olako da svojom novom politikom prividnog nesrvrstavanja dalje remeti energetsku konjunkturu koja je evropsku spoljnu politiku prema Rusiji zatvorila u gasnu komoru.\nU kontekstu ruske paradigme odigralo se i sramno pranje jedne biografije obavljeno u krugu iste neformalne grupe koja je godinama unazad spinovala javnost o kriminalnom karakteru premijera Đinđića i njegove vlade, o demokratskom bloku i „dobrom“ nacionalizmu. Bedastoće o potrebi za savremenom evropskom desnicom koju će uzdići izvođači najprljavijih radova u srpskoj politici zapravo odgovaraju potrebama kleptokratije elite vezane za državu kao plen i izvor beskrajne pljačke. Uključujući pripadnike buduće „evropske desnice“.\nSamozaljubljeno zagledana u svoju novu kvazinesvrstanu politiku, Srbija nije primetila da su se odigrale važne promene u međunarodnim odnosima nakon ruske agresije na Gruziju, mada je evropski odgovor bio očekivano uzdržan. Ukoliko je na pomolu zaista neki novi hladni rat, događaji će verovatno potvrditi slabost Rusije koja počiva na nerazvijenoj ekonomiji, izvozu tehnošloški i politički prevaziđenih energenata, monopolima partijske države i bezizglednom siromaštvu prestarelog, arhaičnog društva. Smirivanje međunarodnih odnosa bi taj proces samo usporilo.\nPolitika se u Srbiji prividno pripitomila. Poput havarisanog reaktora u Černobilju, zasuta je tonama betona i smeća, i naizgled neškodljiva. Ali ispod i dalje tinja, preteći, zastarela, propala sovjetska tehnologija. Njeni međunarodni odnosi se, na osnovu akcionog plana, koji takođe nije ugašen, ponovo skreću na stranputicu zaludnih kosovskih inicijativa. Nije slučajno nadležno ministarstvo kidnapovalo novog heroja antiglobalizma iz domašaja američke pravde krivotvorenim putnim ispravama, budući da je unapređenje odnosa sa SAD jedini validan dokaz da se u politici zemlje i njenim mentalitetima nešto značajno menja. I evropska integracija je prožeta sovjetskom paradigmom kao perspektivom Srbije da u svojstvu ruske klijentske države u sastavu EU, i izvan Severnoatlantske alijanse, relativizuje načela vladavine prava, neprikosnovenosti i prvenstva privatne imovine, i ljudskih i tržišnih sloboda.\nKad je ukazao na korupciju u stranci koju vodi i, verovatno, brižno nadzire, predsednik Tadić kao da je najavio izveštaj Doing Business pod pokroviteljstvom Svetske banke koji je Srbiju, na osnovu indeksa lakoće poslovanja, srozao sa 91. na 94. mesto (od 181. zemlje). SAD su na trećem mestu, iza Singapura i Novog Zelanda, a Rusija na 120. Na osnovu procedura za dobijanje građevinskih dozvola, a demokratske stranke su osvojile većinu lokalnih samouprava davne 1996, Srbija je na 171. mestu.\nSlobode poslovanja gotovo da su ekvivalentne političkim slobodama i razvijenosti demokratije. To potvrđuje žalosni skor srpske politike, 214:140. Nisu Hag i novi pasoši jedini uslovi da se Srbija nađe na onoj strani sanitarnog kordona evropske civilizacije. Ali su Mladić i pasoši, kao ausvajs, zasad, znakoviti i neuhvatljivi.


Beograd, 04. Avgust 2016. PR Objave: Saopštenje -\nOlimpijski komitet Srbije i Zaječarsko nastavljaju saradnju i u narednom Olimpijskom ciklusu; Zaječarsko, kao ponosni sponzor Nacionalnog olimpijskog tima, podržavaće naše olimpijce i u narednom ciklusu. Saradnja sa Olimpijskim komitetom Srbije nastavlja se na obostrano zadovoljstvo i u odličnom sportskom duhu.\nOlimpijski komitet Srbije i Zaječarsko nastavljaju saradnju i u narednom Olimpijskom ciklusu\n"Zaječarsko pivo u svakom trenutku i pod svim okolnostima veruje u i podržava Nacionalni olimpijski tim. Želimo da podržimo naše olimpijce koji postižu odlične rezultate zahvaljujući svom talentu i upornosti. Ulaganje u srpski sport vidimo kao investiciju u budućnost mladih i budućnost ove zemlje", navodi Jasmina Trijić, brend menadžerka kompanije HEINEKEN Srbija.\n"Vrednosti koje dele Olimpijski komitet Srbije i Zaječarsko dovele su do toga da se partnerstvo, koje traje već osam godina, nastavi i u narednom Olimpijskom ciklusu. Olimpijski komitet Srbije i Zaječarsko promovišu sportski odnos prema životu, fer-plej i rezultat zasnovan na trudu i upornosti", navodi Đorđe Višacki, generalni sekretar Olimpijskog komiteta Srbije.\npivo, olimpijske igre, zaječarsko, sponzor, olimpijski, komitet\nq: 19 - t: 0.03770 sec


NOVI TREND U JAPANU Iznajmljivanje automobila, ali ne za vožnju\nUmesto da koriste automobil koji su rezervisali da bi se odvezli od tačke A do tačke B, mnogi korisnici zapravo samo žele privatni prostor na sat ili dva.\nAnketa korisnika pokazala je da su neki rezervisali automobil kako bi mogli da odspavaju za vreme pauze za ručak, daleko od očiju svojih šefova.\nJedan biznismen je priznao da mu je više odgovaralo da radi iz automobila i da je na prednjem sedištu postavljao „kancelariju“.\nDrugi korisnik je ostavio torbe u automobilu kada nije mogao da pronađe slobodan ormarić na železničkoj stanici pa je morao negde da ostavi svoj prtljag.\nVećina korisnika koji ne voze automobil rekli su da su ih iznajmili jer su udobni i jeftini 400 jena (oko 3,5 evra) za 30 minuta i dostupni su 24 sata dnevno.\nSlična studija koju je sproveo NTT Docomo, takođe rent a car firma, otkrila je da, iako većina ljudi koji nisu nigde vozili koriste automobile za dremku, neki su takođe hteli da ih koriste kao mesto za upoznavanje prijatelja ili kao mirno mesto za gledanje televizije. Nedavno je i u Srbiju stigao novi trend. U pitanju nisu automobili, ali jeste prevozno sredstvo.\nOFANZIVA AUTOMOBILSKOG DIVA U planu čak 30 novih modela\nAutomobilska kompanija Ford Motor objavila je da će ove godine lansirati osam električnih automobila u Evropi.


Zapovednik Kfora: Izazovi za bezbednost na Kosovu, u regionu krhko i nestabilno\nBeta 21. juna 2017. 14:55\nNa Kosovu postoji više izazova za bezbednost i sveukupna situacija može postati vrlo krhka i nestabilna u celom regionu uz brzo izbijanje nasilja, upozorio je danas u Briselu zapovednik Kfora, general Djovani Fungo.\nBezbednost Kosova je povezana sa stabilnošću i sigurnošću celog područja Zapadnog Balkana, a na Kosovu se „svakodnevno suočavamo s izazovima političkih i multietničkih zategnutosti, verskog ekstremizma, problemima izbeglica i migranata, kao i s ruskim uticajem“, ocenio je u Evropskom parlamentu zapovednik snaga NATO na Kosovu.\nOn je u raspravi o bezbednosnoj situaciji na Zapadnom Balkanu u pododboru za bezbednost i odbranu EP objasnio da „postoji snažan uticaj Rusije u regionu, mada nema dokaza o direktnom uplitanju Moskve“.\nI, kako je to rekao zapovednik Kfora, „reč je suštinski o posrednom uplivu, s jakim porukama u prilog srpskom nacionalizmu, davanju podrške elitama, što je propraćeno mnoštvom ‘lažnih vesti’ „.\nGeneral Fungo je naglasio da „političke i medjuetničke zategnutosti pogadjaju sve ljude u regionu“, upozorivši da je „do napetosti medju etničkim grupama došlo posebno i na Kosovu poslednjih meseci“.\nA tu je reč, po rečima komandanta Kfora, o „ratu znamenjima, bitki bez oružja koja se vrti oko raznih simbola, a što se lako može ukloniti kad ne bi bilo uticaja medija“.\nTo su, ukazao je on, posebno most u Mitrovici, „propagandni voz“ i slično, ali je upozorio da je to bremenito opasnošću jer lako može doći do ivice nasilja.\nA do narastanja verskog ekstremizma i radikalizacije je, objasnio je on, „došlo i zbog siromaštva i nezaposlenosti“.\nAli je upozorio na problem da će „idućih meseci jedan broj islamističkih boraca izaći iz zatvora i moraće da budu uključeni u društvo, što će predstavljati pravi izazov“.\nGeneral Fungo je predočio i da pitanje istrage i sudjenja za ratne zločine na Kosovu od 1998-e do 2000-e predstavlja bezbednosni izazov, „što bi moglo promeniti situaciju najesen kad to krene i tu bi mogli nastati problemi tokom godine“.\n„Svi ovi činioci bez ikakve sumnje ugrožavaju bezbednost na Kosovu, na šta jako utiče i politička neizvesnost posle kosovskih izbora i problema dijaloga Prištine i Beograda“.\n„Tu su i veoma opasne pretnje vezane za ekstremizam, takodje korišćenje pitana pretvaranja Bezbednosnih snaga Kosova u armiju, čemu se odlučno protivi Beograd“, stavio je do znanja general Fungo, primetivši da je „ishod toga neizvestan“ .\nKomandant Kfora je ukazao i na ekonomske nevolje na Kosovu i podvukao da „svi ovi elementi mogu dovesti do pogoršavanja ionako ranjive situacije iz prošlih godina, uz povećanje nestabilnosti i na Kosovu i na celom Zapadnom Balkanu“.\n„Zbog svega toga“, upozorio je on, „sveukupna situacija može postati vrlo krhka i nestabilna u regionu uz brzo izbijanje nasilja, što je sasvim moguće“.\nZapovednik snaga NATO na Kosovu je naveo i da je misija Evropske unije Euleks „partner od suštinske važnosti za Kfor, uz posredovanje medjunarodne zajednice… što omogućava da se pospeši napredak i stabilnost Kosova i uključivanje u EU“.\nOn je dodao da „nažalost postoje dva suprotstavljena stava, a to je vezano za teritorijalni integritet i pitanje nezavisnosti Kosova, što će rešavati još niz godina“ i sa bezbednosnog stanovišta zahteva da trupe Kfora tamo i dalje ostanu.\nGeneral je želeo da naglasi da „Kfor deluje nepristrasno“ u očuvanju bezbenosti, rekavši da „Albanci Kfor vide kao jemstvo odbrane od spoljne opasnosti, dok kosovski Srbi našu misiju smatraju prevashodno snagom bezbednosti unutar Kosova“.\n„Kfor delatno radi na očuvanju bezbednosti i zaštite na Kosovu, ali projektuje bezbednost i stabilnost na celom prostoru Zapadnog Balkana“, rekao je zapovednik snaga NATO na Kosovu.


PONOVO RADI “BUDIMKA” Nakon 20 godina fabrika prehrambene industrije pokrenula proizvodnju - Biznis.rs\n12.6.2020 15:15 Autor: Marija Jovanović 3\nNekadašnji gigant u preradi voća i povrća, „Budimka“ iz Požege ponovo je počeo sa radom. Fabrika prehrambene industrije “Budimka” važna je za celu Srbiju,...\nNekadašnji gigant u preradi voća i povrća, „Budimka“ iz Požege ponovo je počeo sa radom.\nFabrika prehrambene industrije “Budimka” važna je za celu Srbiju, a ponovno otvaranje posle 20 godina propadanja, dokaz je da je ova fabrika simbol oporavka naše zemlje, kazao je predsednik Srbije Aleksandar Vučić.\n„Uzbuđen sam, ne samo zato što sam lično doprineo ponovnom radu Budimke, već zato što ta fabrika ponovo radi posle više od 20 godina problema kroz koje su prolazili i Požega i Budimka, rekao je Vučić prilikom otvaranja fabrika.\nOn je ranije podsetio na dugovečnost ove fabrike, pominjući njen nekadašnji simbol – limenu kanticu za marmeladu iz 1970. godine.\n„Budimka” je važna jer pokazuje koliko smo dugo i beznadežno propadali, ali i da možemo da se izvučemo i vratimo na staze stare slave, kazao je predsednik Srbije.\nKako je najavio, proizvođači voća i povrća iz tog kraja imaće petogodišnje ugovore sa “Budimkom“ koja će otkupljivati njihove proizvode što će pružiti sigurnost za njih i njihove porodice.\nFabrika prehrambene industrije „Budimka Požega“ u stečaju prodata je krajem novrembra prošle godine na javnoj licitaciji za 212.700.000 dinara kompaniji „ITN grupa“ iz Kosjerića, koja se bavi inovacijama u poljoprivredi i proizvodnjom smrznutog voća i povrća, prenosi Tanjug.\nFirma iz Požege već je bila privatizovana 2008. godine, ali je privatizacioni ugovor raskinut posle dve godine. Proizvodnja je obustavljena 2015. godine, a već sledeća kompanija je otišla u stečaj.\nAutoput između Čačka i Požege\nPrilikom otvaranja “Budimke” predsednik je naglasio da će taj deo Srbije za godinu i po dobiti autoput, a da će između Čačka i Požege biti izgrađena tri najmodernije opremljena tunela, od čega dva od po tri kilometra, dok će šest kilometara autoputa između tih gradova biti u mostovima.\nAutoput će ići dalje preko Arilja i Ivanjice do Duge Poljane i Boljara, sve do granice sa Crnom Gorom, objasnio je Vučić i dodao da će to mnogo značiti za celu Peštersku visoravan i Ivanjicu jer će meštani tog dela Srbije biti na sat i 15 minuta od Beograda.\nALEKSANDAR VUČIĆ PREHRAMBENA INDUSTRIJA SRBIJA\nHaos u lancu snabdevanja prehrambene industrije\nUSKORO IZRADA PRVOG ATLASA PREHRAMBENE INDUSTRIJE SRBIJE, najavio Nedimović\n12.6.2020 #1 Author\n12.6.2020 #2 Author\nDivno,nova radna mesta i nova Budimka koju svi pamtimo po dobrim i kvalitetnim proizvodima.\nPravo osvezenje posle neuspele proizvodnje na trenutno najpoznatijoj plantazi


Obaveštenje o isplati lične zarade – rok 15. decembar\nLičnom zaradom se smatra novčani iznos koji preduzetnik isplati i evidentira u poslovnim knjigama kao svoje mesečno lično primanje uvećan za pripadajuće obaveze iz zarade.\nČlan 33a Zakona o porezu na dohodak građana propisuje da je preduzetnik koji se opredeli za isplatu lične zarade dužan da u elektronskom obliku, preko portala Poreske uprave dostavi obaveštenje o svom opredeljenju da vrši isplatu lične zarade.\nObaveštenje se dostavlja najkasnije do 15. decembra za period od 1. januara naredne godine.\nStoga, preduzetnici koji žele da isplaćuju ličnu zaradu u 2022. godini dužni su da dostave Poreskoj upravi obaveštenje najkasnije do 15. decembra 2021. godine.\nAko se preduzetnik opredeli za ličnu zaradu, ovakvo opredeljenje ne može da menja tokom poreskog perioda.\nUkoliko se preduzetnik opredeli da u 2022. godini prestane sa isplatom lične zarade dužan je da o tome u elektronskom obliku dostavi obaveštenje do 15. decembra 2021. godine. U skladu sa tim će od 1. januara naredne godine prestati sa isplatom lične zarade.\nZa kraj napominjemo da preduzetnik koji se jednom opredeli za ličnu zaradu i želi da je isplaćuje i u narednim godinama nema potrebe da o tome posebno obaveštava Poresku upravu. Drugim rečima, kada se preduzetnik jednom prijavi za isplatu lične zarade, ta prijava važi sve dok se ne preda obaveštenje o prestanku.


Crna Gora implementira dosta projekata iz OIE | MINA\nNaslovnicaBusiness Top StoryCrna Gora implementira dosta projekata iz OIE\nCrna Gora implementira dosta projekata iz OIE\nPodgorica, (MINA-BUSINESS) – Crna Gora implementira veliki broj projekata iz obnovljivih izvora energije (OIE), koji se ogledaju kroz izgrađene vjetroelektrane, 13 malih hidroelektrana (HE) i potpisan ugovor za najveću solarnu elektranu u Evropi, saopštila je ministarka ekonomije, Dragica Sekulić.\nOna je na konferenciji za novinare, nakon Ministarskog sastanka o prelasku država Zapadnog Balkana na čistu energiju koji je održan u Podgorici, kazala da države regiona žele da se opredijele za čisti razvoj energetike i tranziciju ka čistim tehnologijama.\n„Današnji sastanak je rezultirao potpisivanjem formalne izjave o podršci svih zemalja Zapadnog Balkana u implementaciji prelaska na čistu energiju koja podrazumijeva održivi razvoj u oblasti energetike, socijalnih politika i zaštiti životne sredine“, rekla je Sekulić.\nOna je navela da je Crna Gora, u prethodne dvije godine, uspjela da pređe iz oblasti koja je podrazumijevala finansijsko podsticanje izgradnje OIE na tržišno poslovanje.\n„Energija je neobnovljiv resurs i moramo pažljivije i organizovanije misliti o njoj“, ocijenila je Sekulić.\nMinistar održivog razvoja i turizma, Pavle Radulović, saopštio je da je dobro što čitavi region gleda u istom pravcu na izazove i rješenje tih izazova.


Sredinom jula odluka o donaciji za izgradnju prečistača - Pirot Plus Online\nSredinom jula odluka o donaciji za izgradnju prečistača\n20. jun 2013. 14:33 Gradska hronika Pirot Plus Online\nDelegacija Nemačke razvojne banke KfW-a i predstavnici Ministarstva za zaštitu životne sredine 9. i 10. jula posetiće Pirot i JP “Vodovod I kanalizacija”. Prema rečima direktora našeg javnog preduzeća Zorana Nikolića, tema sastanka biće postrojenje za prečišćavanje otpadnih voda\n- Govorimo o eventualnoj donaciji za postrojenje za prečišćavanje otpadnih voda koja bi iznosila oko desetak miliona evra. Posle razgovora sa visokom delegacijom, biće poznato da li će nam sredstva biti odobrena ili ne, kaže Nikolić.\nI pored visokih temperatura i povećane potrošnje pijaće vode, problema u snabdevanju praktično da nema, jedini problem je naselje Berilovac, koje je predvidjeno planom rekonstrukcije u okviru programa poboljšanja vodosnabdevnja, kaže Nikolić\n- To je deo posla koji je bio planiran da bude uradjen tokom ove godine, radovi počinju narednog meseca, tako da ćemo i taj problem rešiti. Cilj nam je da tih problema iz godine u godinu bude sve manje, odnosno da se ne pojavljuju novi, napominje direktor.\nNajveće gradilište je i dalje u Poljskoj Ržani, gde je pri kraju izgradnja kanalizacione mreže.


Rođen je 13. 01. 1962. godine u Podgorici, u porodici prosvjetnih radnika.\nNa Pravnom fakultetu u Podgorici studije je završio prije roka, sa prosječnom ocjenom 9,70. U toku studija bio je student-prodekan Pravnog fakulteta u Podgorici i student-prorektor Univerziteta Crne Gore. Za najboljeg studenta Crne Gore proglašen je 1984. godine, dobitnik je Plakete Univerziteta Crne Gore i više nagrada za uspjeh u studiranju.\nMagistarsku tezu pod naslovom „Promjene Ustava – teorijsko normativni problemi“ odbranio je na Pravnom fakultetu Univerziteta u Beogradu (mentor: prof. dr h.c. Pavle Nikolić). Doktorsku disertaciju pod naslovom „Sudska vlast u stvaranju i razvojnom usponu crnogorske novovjekovne države do 1914. godine“ odbranio je na Pravnom fakultetu Univerziteta Crne Gore (mentor: akademik Mijat Šuković).\nBio je profesor na Pravnom Fakultetu Univerziteta “Mediteran”, Fakultetu za državne i evropske studije i Policijskoj akademiji. Predavač je u Centru za obuku kadrova u sudstvu i državnom tužilaštvu, kao i na programima međunarodnih institucija sa sjedištem u Crnoj Gori.\nKoautor je dva univerzitetska udžbenika (Ustavno pravo, Ljudska prava), dva srednjoškolska udžbenika (Ustavno uređenje Crne Gore, Osnovi prava), autor Komentara Ustava Crne Gore i dvije monografije (Ustavne teme na stranicama Pravnog zbornika (1933-2017), Pravnički i ostali zapisi) i više od 60 naučnih i stručnih radova u domaćim i međunarodnim časopisima.\nStručna usavršavanja i studijski boravci: SAD, UK, Rusija, Italija, Holandija, Finska..\nPored ostalih, obavljao je dužnosti: predsjednika Ustavnog suda, predsjednika Sudskog savjeta, potpredsjednika Vlade, Predsjednika Udruženja pravnika Crne Gore, člana Tužilačkog savjeta, člana nacionalnih savjeta za obrazovanje i nauku, dekana Pravnog fakulteta Univerziteta Mediteran, administrativnog direktora i člana Senata istog Univerziteta.\nČlan je više stručnih organa i tijela, kao i redakcija stručnih publikacija u zemlji i inostranstvu.


Ovladale veštinama i zanatima: Migrantkinje dokazale da su sposobne i kreativne · gradski.online\nOvladale veštinama i zanatima: Migrantkinje dokazale da su sposobne i kreativne\nBEOGRAD/KIKINDA- U beogradskom Crvenom krstu predstavljeni su rezultati projekta “Osnaživanje žena migranata” koji je realizovan poslednjih godinu dana, u saradnji sa Crvenim krstom Šida i Crvenim krstom Kikinde, a uz pomoć Koka-Kola fondacije.\nMigrantkinjama je omogućeno da se bolje pripreme za izazove koje donosi integracija u svakodnevni život, u nepoznatim i kulturološki različitim sredinama. Kroz edukaciju su prošle migrantkinje starije od 16 godina, koje su boravile u Centrima za tražioce azila u Bogovađi, Šidu i Kikindi. Aktivnosti za njih posebno osmišljene, bile su podeljene u četiri celine: edukativne radionice, časove engleskog, nemačkog i srpskog jezika, okupaciono-radna terapija i profesionalno osposobljavanje:\n– Možemo reći da je čak 73 odsto žena prošlo kroz projekat “Osnaživanje žena migranata”, a veliki broj njih stekao sertifikate za različite zanate , što će im pomoći u procesu dalje integracije. Veoma je važno i što su nakon mnogih teških trenutaka i problema, sa kojima su se suočavale, zahvaljujući ovom projektu, dobile pomoć i podršku- rekla je Ivana Marisavljević-Dašić, sekretarka Crvenog krsta Beograd.\nDanijela Bjeljac, sekretarka kikindskog Crvenog krsta, iznela je za portal GRADSKI svoje viđenje značaja projekta “Osnaživanje žena migranata”, kojim je u našoj sredini bilo obuhvaćeno 46 žena. Ona je navela da su korisnicama realizovane edukativne, interkulturalne, socio-kulturne i zdravstveno-preventivne aktivnosti koje su imale za cilj da ih edukuju i osnaže, kao i da im olakšaju život i boravak u našoj zemlji:\n– Takođe, one su imale i radnu terapiju, a interesantno je spomenuti da su slikale i vajale. Učile su srpski i engleski jezik, prošle stručne kurseve za manikir i šminku, kako bi se u budućnosti osposobile i lakše integrisale u društvo u zemljama destinacije.\nZa njih, kao i za nas u Crvenom krstu, bilo je ovo veliko iskustvo i međusobno upoznavanje, razumevanje kultura koje su toliko različite, a koje su nas spojile i učinile da kao volonteri i profesionalci u Crvenom krstu učinimo sve kako bi im olakšali patnju na putu ka boljem sutra- kazala je Bjeljac. Projekat je realizovan uz pomoć donacije fondacije Koka-Kola i pod pokroviteljstvom Ministarstva zdravlja Republike Srbije i podršku Komesarijata za izbeglice i migracije:\n– Jedan od globalnih ciljeva kompanije Koka-Kola je podrška ženama širom planete. Plan nam je da do 2020. godine, pet miliona žena bude ekonomski osnaženo. Znanje ne može niko da vam oduzme, čak i ako vas životne okolnosti nateraju da napustite svoje domove, kao što je to bio slučaj sa polaznicama projekta- saopštila je Milica Stefanović, u ime kompanije Koka-Kola.\nPrethodnoLINK group darovao đacima OŠ “Sveti Sava”: Besplatne kurseve engleskog jezika\nSledećeNovogodišnji koncert u Novim Kozarcima: Scenom će dominirati domaćini i gosti iz Ruskog Sela


Bor dobio koordinatora za romska pitanja – RADIO TELEVIZIJA BOR\nBor dobio koordinatora za romska pitanja\nBOR – Borska opština je među deset opština u Srbiju koje su dobile Koordinartora za romska pitanja. Angažovanje je omogućeno zahvaljujući projektu koji je odobrila Kancelarija za ljudska i manjinska prava u saradnji sa OEBS-om i Stalnom konferencijom gradova opština, uz finansijsku podršku Kraljevine Švedske. Prema ovom projektu koordinator za romska pitanja biće angažovan od juna do decembra 2015.godine, ali se očekuje da će zbog važnosti njegove uloge u unapređenju položaja romske nacionalne manjine, taj period biti produžen.\nRamis Mamutovski koordinator za romska pitanja u Opštini Bor kaže: „Važnost koordinatora jeste upravo u tome da bude spona između svog naroda, lokalne samouprave i nevladinog sektora. Izlasci na teren i stalna komunikacija omogući će nam da brže i lakše prepoznamo probleme i da ih onda pokušamo brže rešiti. U ovih nedelju dana koliko već radim kao koordinator u Opštini Bor najčešći problemi roma su pitanje prebivališta“.\nMirjana Žikić, koordinator za pitanja manjina u Opštini Bor i supervizor ovog projekta je naglasila: „Mi smo prepoznali odavno važnost koordinatora,ali nije bilo finansijskih mogućnosti za njegovo angažovanje pa smo konkurisali kod evropskih fondova i projekat je odobren. Inače, strani donatori nijedan veliki projekat neće da odobre ukoliko ne postoji pedagoški asistent ,zdravstveni medijator i koordinator. Sad kad imamo i koordinatora za romska pitanja, nadamo se da će biti odobreno još mnogo projekata kojima će biti cilj unapređenje položaja romske nacionalne manjine“.\nOsim pružanja stručne i tehničke pomoći u unapređenju položaja romske manjine u Opštini Bor, koordinator će do kraja godine, Stalnoj konferenciji gradova i opština između ostalog dostavljati i mesečne izveštaje.\n[iframe frameborder=“0″ width=“600″ height=“338″ src=“//www.dailymotion.com/embed/video/x2uyx1m“ allowfullscreen ]\nTags: koordinator, romi, romska pitanja\nPrevious Ilija Vojnić dobio plaketu namenjenu zaslužnim članovim Saveza geodeta Srbije\nNext Bazeni čekaju kupače


Prema podacima predstavnika reciklažne industrije, fabrike za reciklažu otpada u Srbiji ne uspevaju ni približno da popune svoje kapacitete. Otpad zbog nedovoljno razvijene sakupljačke mreže i dalje završava na deponijama umesto u reciklažnim postrojenjima. U isto vreme otpadni materijal u velikim količinama uvozimo, upozorilo je Udruženja reciklera Srbije.\nNa konferenciji „Perspektive industrije reciklaže ambalažnog otpada“ održanoj u okviru Međunarodog sajma životne sredine - ECOFAIR u Beogradu, koju je organizovalo preduzeće za reciklažu plastike Greentech i Privredna komora Srbije, direktori najznačajnijih preduzeća za reciklažu ambalažnog otpada u Srbiji su ukazali na problem nedostatka sirovine za preradu sa kojim se konstantno suočavaju.\nIako je, prema izveštaju Agencije za zaštitu životne sredine o upravljanju ambalažom i ambalažnim otpadom u Srbiji, prošle godine na tržište Srbije stavljeno 45.000 tona PET boca, u fabrike za reciklažu je stigla jedva trećina, odnosno samo 13.000 tona PET boca. Kapaciteti industrije reciklaže PET otpada u Srbiji iznose gotovo 35.000 tona godišnje te u ovom trenutku njihova popunjenost nije ni 40%.\nNišta bolja situacija nije ni u domaćim fabrikama za reciklažu stakla, papira, tetrapaka. Domaći recikleri su u nedostatku otpadnog papira prinuđeni da sirovinu uvoze kako bi popunili svoje kapacitete prerade. Prošle godine su u Srbiju uvezli oko 50.000 tona otpadnog papira i kartona, a prema njihovim projekcijama do kraja ove godine uvozene količine će premašiti 70.000 tona. Kada je staklo u pitanju, jedina fabrika koja se bavi reciklažom ovog materijala uspeva da popuni 40% svojih kapaciteta, a od toga samo 5% otpadnog stakla stiže iz javnog komunalnog sektora. Reciklaža tetrapaka je najmlađa grana u branši, pa se mesečno u Srbiji sakupi samo 100 tona ove vrste otpadne ambalaže. Paradoksalno je i to da jedna Vrnjačka Banja sakupi više otpadnog tetrapaka od grada Beograda, navodi Udruženje reciklera Srbije.


RTS :: Gojković: Razni virusi su među nama, ključ je da se držimo preporuka\nKoronavirus u Srbiji Gojković: Razni virusi su među nama, ključ je da se držimo preporuka\nnedelja, 07. jun 2020, 09:10 -> 09:27\nGojković: Razni virusi su među nama, ključ je da se držimo preporuka\nEpidemiju ne može da spreči pojedinac, to mora društvo u celini, kaže za RTS pokrajinski sekretar za zdravstvo Zoran Gojković. Ističe da sada ulazimo u jedan miran period i da od toga kako se budemo ophodili prema merama i preporukama zavisi kakva će biti situacija sa koronavirusom.\nOd dana do dana, broj novootkrivenih slučajeva zaraženih koronavirusom menja se od svega dvadesetak do gotovo 100.\nPokrajinski sekretar za zdravstvo Zoran Gojković kaže da sada ulazimo u jedan miran period i da od toga kako se budemo ophodili prema merama i preporukama zavisi kakva će biti situacija sa koronavirusom.\n"Mi ćemo sada imati pojedinačne slučajeve, nekad će to biti malo veći vroj, nekada manji do trenutka kada se on bude spustio do nule", rekao Gojković u Jutaranjem programu RTS-a i dodao da je veoma teško dati tačnu prognozu kada će se to i desiti.\n"Da bi odjavili epidemiju mi moramo da imamo 28 dana bez zaraženih. Čim imate jedan novi slučaj brojanje počinje od početka. To je više pravna floskula, ne treba to da bude predmet našeg interesovanja, pratimo situaciju i u regionu i svetu", rekao je Gojković.\nKako ćemo mi postupati, zavisi od broja zaraženih i od toga koliko je virus virulentan.\n"Mi u ovom trenutku imamo mali broj ljudi na respiratorima i mali broj ljudi sa teškom kliničkom slikom i to se uklapa u respiratorne infekcije za period u kojem se najviše dešavaju", ukazao je doktor Gojković.\nKljuč svega poštovati preporuke Kriznog štaba\nPonovio je da je ključ svega da se držimo preporuka Kriznog štaba, da držimo fizički distancu, redovno peremo ruke, da imamo dobru i kvalitetni ishranu.\n"To su sve stvari koje će podići imunitet i koje će omogućiti da prođemo kroz fazu prokužavanja, odnosno da virus bez većih posledica procirkuliše kroz ljude koji su zdravi i vitalni i da se dobije na kolektivnom imunitetu. Pitanje je koliko će vremena za to trebati i šta će se dešavati na jesen", naveo je Gojković.\nOn je istakao da je sada najveći broj obolelih asimptomatski, koji mogu da prenose bolest i da to ne znači da stariji treba da se potpuno zatvore, ali moraju da vode računa.\nRazni virusi su među nama\nEpidemiju, kaže, ne može da spreči pojedinac, to mora društvo u celini.\nDoktor Gojković je rekao da su u ovom trenutku razni virusi među nama i naveo podatak da u Vojvodinmi ima više od 5.000 registrovanih akutnih respiratornih oboljenja.\n"Mi sada moramo da naučimo, u sldećih mesec, dva tri da radimo na onome o čemu stalno pričamo i to je osnovni uslov kako da izađemo iz epidemije - kolektivna svest, lična disciplina, lična odgovornost jer na taj način ćemo smanjiti broj zaraženih koji imaju mogućnost da razviju komplikacije", rekao je Gojković.\nIstakao je da je poenta cele priče da čuvamo naše starije, ali i da se oni čuvaju.\nSada, ukazuje, ulazimo u nešto što je definicija zdravlja - zdravlje nije samo odstustvo bolesti, zdravlje je stanje potpunog fizičkog i psihičkog i socijalnog blagostanja.\n"Ne možemo se sada zatvoriti i sedeti u kućama, taj deo je prošao, virus je bio izuzetno aktivan. Imamo leto, imamo toplo vreme, imamo UV zračenje, sve ono što ne pogoduje širenju infekcije. Virus će cirkulisati, na nama je da pratimo", rekao je Gojković.


NATO: Partnerstvo s Rusijom imalo bi strateški značaj, ali… - 11.07.2018, Sputnik Srbija\nPartnerstvo s Rusijom imalo bi strateški značaj za NATO, ali uslova za to u ovom trenutku nema, saopštila je Severnoatlantska alijansa. 11.07.2018, Sputnik Srbija\nevropa, rusija, vesti, svet, jens stoltenberg, nato\n18:45 11.07.2018 (Osveženo: 22:17 11.07.2018)\nPartnerstvo s Rusijom imalo bi strateški značaj za NATO, ali uslova za to u ovom trenutku nema, saopštila je Severnoatlantska alijansa.\n„Prekinuli smo celokupnu praktičnu civilnu i vojnu saradnju NATO-a i Rusije, ostajući otvoreni za politički dijalog. NATO ne traži sukobe i ne preti Rusiji“, navedeno je u u zajedničkom saopštenju nakon prvog dana samita Alijanse koji se 11. i 12. jula održava u Briselu.\nU dokumentu je navedeno da Rusija provocira NATO svojim dejstvima na granicama Alijanse. Kao primer je navedeno razmeštanje ruskih raketa u Kalinjingradu.\n„Rusija upućuje izazov evroatlantskoj bezbednosti i stabilnosti mešanjem u izbore i sajber-delatnošću“, saopštila je Alijansa.\nUčesnici samita potvrdili su da su solidarni s Velikom Britanijom u njenoj oceni da iza incidenta u Solsberiju, tokom kojeg su nervno-parališućom supstancom otrovani bivši dvostruki agent Sergej Skripalj i njegova kćerka Julija, „vrlo verovatno“ stoji Rusija.\nNATO je na samitu pozvao Rusiju da povuče svoje vojne snage iz Moldavije, Ukrajine i Gruzije.\n"Ponavljamo da podržavamo teritorijalnu celovitost i suverenitet Ukrajine, Gruzije i Republike Moldavije u okviru njihovih međunarodno priznatih granica. U skladu s međunarodnim obavezama, pozivamo Rusiju da povuče snage koje je razmestila u sve tri zemlje bez njihove saglasnosti", navedeno je u dokumentu.\nPotvrđeno osnivanje dve nove komande NATO-a\nNa samitu NATO-a je potvrđena inicijativa za povećanje spremnosti snaga Alijanse i stvaranje dve nove komande, izjavio je generalni sekretar NATO-a Jens Stoltenberg nakon prvog plenarnog zasedanja.\nPrema njegovim rečima, inicijativa podrazumeva da do 2020. godine bude formiran operativni odred koji će obuhvatati 30 mehanizovanih bataljona, 30 avijacionih eskadrila i 30 borbenih brodova koji mogu da budu spremni za delovanje u roku od 30 ili manje dana.\nStoltenberg je dodao da je doneta odluka o ozbiljnom obnavljanju strukture organa vojne uprave NATO-a, koja podrazumeva više od 1.200 vojnika i stvaranje dve nove komandne strukture za brzo prebacivanje snaga NATO-a u regionu Atlantika (komanda u Norfolku, Virdžinija) i u Evropi (Ulm, Nemačka).\nSamit NATO-a odobrio je i osnivanje specijalne grupe zadužene za borbu protiv „hibridnih opasnosti“.\n„Eksperti NATO-a biće spremni da otputuju u zemlje-članice Alijanse koje su pod rizikom, kako bi im pružili podršku u oblastima kao što su sajber-zaštita, borba protiv propagande i energetska bezbednost. Pored toga, dogovorili smo se da obrazujemo Centar za sajber-operacije u okviru naše utvrđene strukture organa vojne uprave“, rekao je Stoltenberg.\nČlan 5 važi i za hibridni rat\nU slučaju „hibridnog rata“ NATO bi mogao da aktivira Član 5 Povelje o kolektivnoj odbrani, kao i u slučaju oružanog napada, navedeno je u zajedničkom saopštenju Alijanse.\n„Imajući u vidu da je primarna odgovornost reagovanja na hibridne pretnje na zemlji koja je cilj, NATO je spreman, na osnovu dozvele Saveta NATO-a da pomogne svakom savezniku, u svakoj fazi hibridne kampanje“, navedeno je u saopštenju.


BEOGRAD - Dve devojčice povređene u petak u sudaru autobusa i voza kod Loznice i dalje su u teškom stanju, ali sa prvim znacima oporavka, izjavila je načelnik sa prijema Urgentnog centra u Beogradu dr Dragoslava Marković.\nPrema njenim rečima, Milica Čotrić (7) sa teškim povredama glave odmah je operisana, dok je Dikosava Iskić (7) smeštena na intenzivno odeljenje neurohirurgije. Iz lozničkog zdravstvenog centra "Dr Milenko Marin" na kućno lečenje upućeno je troje od ukupno 12 povređenih. Dežurni lekar na hirurškom odeljenju ove ustanove dr Jezdimir Vučetić izjavio je da su svi putnici van životne opasnosti. Stanje preostalih devetoro pacijenata nije se pogoršalo i oporavak se odvija normalno.\nPosle sudara teretnog voza, koji se kretao prema Loznici, i autobusa, na liniji Donji Dobrić-Lešnica, u loznički zdravstveni centar primljena su 32 putnika, od kojih je troje upućeno u Beograd, 12 je zadržano, a ostali su sa lakšim povredama istoga dana pušteni kući.


Građani da preuzmu elektronske zdravstvene kartice - mojKontakt portal - Radio Televizija Kontakt\nGrađani da preuzmu elektronske zdravstvene kartice\nFond zdravstvenog osiguranja Republike Srpske saopštio je da će stare zdravstvene knjižice važiti do kraja ove godine, te poziva osiguranike da do tada preuzmu svoje elektronske kartice /e-kartice/.\nBudući da je svoju e-karticu preuzelo 740.000 osiguranika, što je gotovo 80 odsto, stvoreni su uslovi da se odredi rok važenja stare zdravstvene knjižice, saopšteno je iz Fonda.\nStara zdravstvena knjižica moći će da se upotrebljava do kraja ove godine, odnosno osiguranici koji još nisu preuzeli svoju e-karticu trebalo bi da to učine do 31. decembra.\n“Tako da su se sada stvorili uslovi da rokovi važenja e-kartica traju mnogo duže, kako novih, tako i starih e-kartica, odnosno koje su štampane prije 1. juna. O eventualnom produženju roka važenja starih e-kartica trebalo bi, takođe, da se donese i odgovarajuća odluka”, dodaje se u saopštenju, prenosi Srna.\nOptužen da je nabavio lažnu diplomu banjalučke škole


Uslovi korišćenja i cookie politika - Agencija za konsalting i menadžment u medijima\nUslovi korišćenja i cookie politika\nHome > Uncategorized > Uslovi korišćenja i cookie politika\nPosted on July 23, 2018 by VDV MEDIA\nDobrodošli na portal „VDV MEDIA“. Korišćenjem bilo kog dela „VDV MEDIA“ portala automatski prihvatate sva aktuelna pravila korišćenja. Korisnici su dužni da redovno čitaju pravila korišćenja, te se smatra da su korisnici kontinuiranim korišćenjem „VDV MEDIA“ portala, ili bilo kojeg njegovog dela, u svakom trenutku upoznati sa aktuelnim pravilima korišćenja, te da su ih razumeli u celosti. Nijedan deo „VDV MEDIA“ portala ne sme se koristiti u nezakonite svrhe, ni za promovisanje istih.\nSadržaj objavljen na „„VDV MEDIA“ portalu ne sme se reprodukovati, distribuirati ili na bilo koji način koristiti u komercijalne svrhe bez izričitog pristanka „VDV MEDIA“ portala, ili na bilo koji način kojim se može prouzrokovati štetu „VDV MEDIA“ portalu ili bilo kom trećem licu u skladu sa propisima.\nUkoliko smatrate da sadržaj objavljen na „VDV MEDIA“ portalu povređuje Vaše lično, autorsko ili drugo pravo ili interes, možete zahtevati objavu odgovora ili ispravke. Slučaj će biti u najkraćem roku razmotren, a sporni sadržaji biće uklonjeni odmah po eventualnom ustanovljavanju istinitosti sadržaja žalbe.\n„VDV MEDIA“ sadržaje objavljuje u dobroj nameri. Sve sadržaje „VDV MEDIA“ portala koristite na vlastitu odgovornost i „VDV MEDIA“se ne može smatrati odgovornim za bilo kakvu štetu nastalu korišćenjem.\n„VDV MEDIA“ portal sastoji se od vlastitih sadržaja, sadržaja partnera, besplatnih sadržaja i linkova na spoljne stranice, kao i veza do drugih Internet stranica kreiranih od strane trećih lica (linkova) koje će se, kad god je to moguće, kao takve označavati. „VDV MEDIA“ portal nema nadzor nad navedenim podacima i informacijama ili drugim Internet stranicama te se u potpunosti odriče svake odgovornosti vezane za sadržaj na Internet stranicama kreiranim od strane trećih lica.\nPristup „VDV MEDIA“ portalu i svim njegovim sadržajima dozvoljen je osobama bilo kog uzrasta, osim ako uz određeni sadržaj nije navedeno drugačije.\n„VDV MEDIA““ može registrovanim korisnicima povremeno poslati obaveštenja „VDV MEDIA“ portala i sponzora.\n„VDV MEDIA“ portal poštuje privatnost svojih korisnika i posetilaca, s tim da „VDV MEDIA“ portal može koristiti podatke o korisnicima dobijene tokom korišćenja portala (isključivo podaci o računaru i podaci o Internet provajderu) ili podatke obezbeđene od strane posetilaca ili korisnika kako bi imao informacije o korisnicima koji ga koriste, te na taj način poboljšao portal i njegove sadržaje dodatno usmerio i prilagodio publici koja ga posećuje. Na osnovu ovih podataka „VDV MEDIA“ portal dolazi do saznjanja koji su sadržaji najpopularniji među kojom publikom. Podaci o korisnicima mogu uključivati i informacije koje se mogu individualno identifikovati u odnosu na određeno lice (IP adresa), kao i zbirne informacije o korisnicima.\n„VDV MEDIA“ portal obavezuje se da prikupljene privatne podatke, poput e-mail adrese, imena i prezimena, neće bez dozvole svakog pojedinačnog korisnika davati odnosno distribuirati, trećim licima, osim demografskih podataka za grupu korisnika bez odavanja privatnih podataka.\n„VDV MEDIA“ zadržava pravo izbora komentara koji će biti objavljeni i nema obavezu obrazlaganja odluka s tim u vezi.\nKomentari koji sadrže psovke, uvrede, pretnje i govor mržnje na nacionalnoj, verskoj, rasnoj osnovi, kao i netoleranciju svake vrste neće biti objavljeni. Prilikom pisanja komentara vodite računa o pravopisnim i gramatičkim pravilima. Nije dozvoljeno pisanje komentara isključivo velikim slovima niti promovisanje drugih sajtova putem linkova. Komentari u kojima nam skrećete pažnju na slovne, tehničke i druge propuste u tekstovima neće biti objavljeni, ali ih možete uputiti redakciji na kontakt stranici „VDV MEDIA“ portala.\nKomentare i sugestije u vezi sa uređivačkom politikom ne objavljujemo, kao ni komentare koji sadrže optužbe protiv drugih osoba. Objavljeni komentari predstavljaju privatno mišljenje autora komentara, odnosno nisu stavovi redakcije „VDV MEDIA“ portala.\n„VDV MEDIA“ zadržava pravo da bez najave povremeno promeni ili modifikuje pravila. O važnim promenama i dopunama „VDV MEDIA“ portal može obavestiti korisnike putem e-maila ili objavljivanjem na portalu.\nKorišćenjem bilo kog sadržaja na „VDV MEDIA“ portalu smatra se da ste upoznati sa najnovijim pravilima.\nPolitika privatnosti i cookies politika / Uslovi korišćenja\nM. Tita 19a, Maglić\nOvaj sajt koristi kolačiće, koji nam pomažu da Vam pružimo bolje iskustvo prilikom posete prezentacije. Prihvatam Ne prihvatam Pročitajte više